Nahia Idoiaga: "La Manada" auzia inflexio puntu bat izan da gizarteak bortxaketaren kulturari, justizia patriarkalari eta beste hainbat gairi buruz zituen usteak eraldatzeko" — Unibertsitatea.Net\nHemen zaude: Hasiera › Ziztu bizian › Nahia Idoiaga: "La Manada" auzia inflexio puntu bat izan da gizarteak bortxaketaren kulturari, justizia patriarkalari eta beste hainbat gairi buruz zituen usteak eraldatzeko"\nNahia Idoiaga: "La Manada" auzia inflexio puntu bat izan da gizarteak bortxaketaren kulturari, justizia patriarkalari eta beste hainbat gairi buruz zituen usteak eraldatzeko"\n2019/04/29 - Ikergazte2019\nHirugarrenez parte hartuko du Ikergazten nahia idoiagak. Psikologian eta psikopedagogian lizentziatua da eta 2016an defendatu zuen doktorego-tesia euskaraz.\nBaionako Ikergazte kongresurako “La Manada” auzia Twitterren: Sare sozialetatik gizartea eraldatuz” lana aurkeztu du Nahia Idoiaga Mondragonek. Psikologian eta psikopedagogian lizentziatua da eta 2016an defendatu zuen doktorego-tesia euskaraz. Gaur egun Bilboko Hezkuntza fakultateko (UPV/EHU) irakaslea da. Hirugarrenez parte hartuko du Ikergazten.\n“La Manada” auziaren epaiak Twitterren izandako jarraipena aztertu duzue. Zerk eraman zaitu horretara?\nTesian bertan pertsonen gizarte irudikapenak ikertzen hasi ginen, baita sare sozialak, bereziki Twitter irudikapen hauen isla izan daitekeen ere. Horrez gain tesi ostean sexu arriskuei buruzko ikerketa proiektu batean aritzeko aukera ere izan nuen eta hor ikertzen geundela “la Manada” izenaz ezagutzen dugun talde bortxaketa eta bere prozesu judiziala bizi izan genituen. Orain urtebete, iazko apirilak 26an, auzi honen sententziak sortutako gizarte erantzuna ikustean, berau aztertzeko beharra sentitu genuen eta horren ondorio da lan hau.\nSare sozialek, eta bereziki Twitter-ek, egun pil-pilean dauden gaiei buruzko gizarte irudikapenak isla ditzaketela diozu\nTwitter, besteak beste, eztabaida plaza bat da. Bertan egungoak diren gaiak momentuan bertan eztabaida daitezke; bai banako zein elkarteek beren ideiak adierazi ditzaketelarik. Era honetan, gertaera garrantzitsuenei buruzko irudikapenak islatuak eta berreraikiak izan daitezke jakintza publikoarentzat. Gainera, 2010. urteaz geroztik, mundu mailako mugimendu feministak patriarkatuarekin, sexismoarekin, misoginiarekin, genero indarkeriarekin eta desberdintasunekin lotutako hainbat gairi buruzko arreta eta kontzientzia zabaldu nahian irmoki dabiltza sare sozialetan lanean; beraz, hori aztertzeko nahiak ere eraman gintuen Twitter aztertzera.\nGizarte Irudikapenen teoriaren barruan, Collective Symbolic Coping-az ari zarete. Zer da zehatz-mehatz?\nCollective Symbolic Coping-ak taldeek gizarte-ordena arriskuan jartzen duten egoera berriei esanahia nola ematen zaien azaltzen du. Hau da, gure kasuan “La Manada” auzia inflexio puntu bat izan da gizarteak bortxaketei, bortxaketaren kulturari, justizia patriarkalari eta beste hainbat gairi buruz zituen usteak eraldatzeko. Teoria honen bitartez gizartearen pentsamenduaren eta aldarrien transformazio hau aztertu dugu.\nInflexio puntu bat izan dela diozu. Zein zentzutan?\nBai, hala da. Ez da tamalez gertatutako lehen bortxaketa ezta lehen talde bortxaketa izan; berau besteko gertakari larriak arinago ere bizi izan ditugu. Ez da ezta justizia patriarkala agerian geratu den lehen kasua ere izan, baina halere aurrekaririk gabeko gizarte mugimendua eta protestak sortu ditu kaleetan eta baita sare sozialetan ere\nZer da zehatz-mehatz aztertu duzuena?\n“La Manada” auziko epaia plazaratu zen dataren -2018ko apirilaren 26aren- inguruan, lau astetan Twitterren #lamanada traola erabili zuten txio guztiak aztertu ditugu. Hauen bidez La Manada” auziari buruz Twitterren plazaratutako diskurtsoa aztertu dugu, bere esanahi sinbolikoa ere jorratuz.\nMundu digitalari aldaketa sozialean dagokion lekua aitortzea ikertzaileen betebeharra dela azpimarratu duzue.\nMundu digitala aldaketa sozialerako lanabesa da; eta honenbestez, gizarte eraldaketarako duen garrantzia eskaini behar diogu; eta ahalduntze erreminta bezala erabiltzen ikasi behar dugu. Ikerltzaileok prozesu horretako gakoak identifikatzen saiatu behar gara, aktibistei beraien jardunean laguntzeko.\nZeintzuk dira ateratako ondorio nagusiak?\nTwitterreko diskurtsoan CSC-ean deskribatutako lehen bi faseak aurkitu ditugu, kontzientzia hartzea eta dibergentzia. Dibergentzia fase horretan gaiari buruzko interpretazio desberdinak plazaratu eta kontrajarri baitziren, eztabaida eta jarraipen publiko sutsua sortuaz. Mugimendu feminista eta beronen diskurtsoa argi eta garbi nabarmendu ziren Twitteren. Bortxaketaren kultura eta justizia patriarkala salatu eta biktimarekiko babesa eskaini zuten txioak gehiengoa izan ziren. Azpimarratu beharrekoa da, aktibismo feminista digital honek, “La Manada”-ren kasuan eragin indartsua izan zuela; bai online ,baina baita kaleetan eta beroni lotutako irudikapen sozialetan ere. “La Manada”–ren estaldura digitalak ekintza eta aldaketa sozial erreala bultzatu zuen kaleetan eta gizartean. Honen isla dugu, adibidez, Espainiar gobernuak sexu erasoak epaitzeko legea berrikustea eta aldatzea erabaki izana.\nHalere, beste hainbat sexu eraso kasutan gertatu izan den bezala, “La Manada” auzia salatzeko sortutako mugimenduaren kontra mugimendu anti-feminista ere plazaratu zela Twitterren. Diskurtso anti-feminista honek argudiatu zuen edozein gizon izan daitekeela bortxaketaz akusatua feminismo erradikalak sortutako “gizonen kontrako mugimenduaren” ondorioz.\nHonenbestez, ezinbesteko deritzogu CSC-ak deskribatutako dibergentzia fasean plazaratutako diskurtso feminista horrek indarrean jarraitzea, konbergentzia eta normalizazio faseetara heldu eta bertan gailendu arte. Hau izango baita bortxaketaren kultura garaitzeko era bakarra.\nIkerltzaile euskaldun eta gaztea izatea. Horrela esanda gutxi esan dudala dirudi, baina asko esatea da. Ikerkuntzaren munduan gaztea edo hasiberria izatea erronka handia da; gure ikerketaren oinarrian finkatzeko momentua baita, eta gainera, ezagutzen ez dugun iker munduan sartzen baikara. Gai anitzetan lanean gabiltzanok oinarri horretan euskara txertatu nahi dugula argi uztea oso garrantzitsua eta polita da.\nAurreko bi Ikergazteetan ere parte hartu nuen -uste dut ez didazuela gehiago parte hartzen utziko- eta, nolabait, ahalduntze esperientziak izan ziren; alor desberdinetako ikertzaileok, kalitatezko ikerkuntza euskaraz egin dezakegula frogatzeko aukerak. Horrez gain, prozesu antzekoan gauden pertsonok batzea ere oso aberasgarria da. Fisikan tesia egiten ari den gazte batek eta nik tesi prozesuan erronka, gatazka eta beldur antzekoak ditugula jakiteak eta prozesu horretan aurrerago eta atzerago dauden lagunekin esperientziak partekatzeak ni behintzat asko lagundu ninduen.


Nola atera diezaioke probetxua administrazio publikoak adimen artifizialari? - Euskaltel Blog\nGaur egun, toki-administrazioak eraldaketa digitaleko prozesu batean murgilduta daude, eta prozesu horren helburua da eraginkorragoak izatea eta herritarren bizitzan eragin positibo handiagoa izatea. Aldaketa-egoera horretan, sektore publikoak erakunde pribatuetan ohikoak ez diren egoerei egin behar die aurre, eta adimen artifiziala aplikatzeak harentzat garrantzitsuak diren alderdiak hobetu ditzake, hala nola segurtasuna, gizarte-eragina eta gardentasuna.\nZertarako erabil daiteke adimen artifiziala sektore publikoan?\nZerbitzu publikoak kudeatzeko —hala nola ura eta hondakinak— eta mantentze-lan prediktiboak planifikatzeko. Hartara, larrialdiko konponketak saihestuko dira, eta gainkostuak eta ustekabeko zerbitzu-eteteak eragotzi.\nBide publikoen mantentze-lanak, seinaleztatzea eta errepideetako zerbitzua egiteko, modelo prediktiboak erabilita.\nHerritarrentzako telefono bidezko arretarako; denbora errealeko ahots-ezagutza programatu daiteke, eta, hartara, itxaronaldiak eta horiei lotutako gainkostuak saihestu.\nAdministrazioen arteko izapide burokratikoak arintzeko. Izan ere, lanak automatizatzen dira, fakturen, inprimakien eta era guztietako dokumentuen ezagutze adimendunaren bidez.\nHalaber, adimen artifiziala lagungarria izan daiteke herritarrentzako arrisku-egoerak identifikatzeko, espazio jakin batzuetako segurtasun-kameren irudiak aztertzen lagundu baitezake. Lagungarria izan daiteke, halaber, portuetara ekarritako merkantzia eta kontainerrak aztertzeko eta identifikatzeko, itsas labarretako higaduraren, uholdeen eta suteen arriskua kontrolatzeko, eta laborantzarako edo beste helburu batzuetarako babestutako lurren erabilera baimendu gabeak identifikatzeko. Gainera, hezkuntza-arloan, eskola-uztearen tasa txikitzeko ekintzak identifikatu eta aztertu ditzake, kolektibo zaurgarrietan etxeko abusuak, sexu-esplotazioa edo adingabeen abusuak identifikatzen lagundu, eta osasun-sektorean paziente bakoitzak zenbat langile beharko dituen edo ospitalean zenbat denbora beharko duen aurreikusi.\nBaina AAk sektore publikoan duen aplikazio interesgarriena aurrekontu-eragikortasunarekin lotutakoa da. Zenbait administraziok dagoeneko erabiltzen dituzte adimen artifizialeko teknikak iruzurrak eta zergen ordainketan gertatzen diren irregulartasunak identifikatzeko, eta kaudimengabezia-egoerei aurrea hartzeko. Horretaz gain, ordea, adimen artifizialak aukera ematen du garapen ekonomikorako funtsezkoak izan daitezkeen eremuak eta eskualde jakin bat suspertzeko eragin handiena izan dezaketen estrategiak identifikatzeko, eta, hala, eskualde horretarako enplegua eta hazkundea modu pertsonalizatuan sortzeko.\nEuskaltelek badaki abantaila asko dituela adimen artifiziala administrazio publikoan aplikatzeak. Adimen artifizialean espezializatutako gure taldeak, BAI Analytics-ek,, adimen artifiziala arrakastaz ezartzen lagundu diezazueke; hala, datuak aprobetxatu eta lehiatzeko abantaila handiagoa izango duzue, eraginkorragoak izango zarete, eta zerbitzu hobea emango duzue.\nAdimen artifizialarekin erlazionatutako gure soluzioei buruz gehiago jakin nahi baduzu, harpidetu gure buletinera edo jarri harremanetan enpresa bezeroentzako sail komertzialeko taldearekin.


Zortzi lehiakide berri ezagutuko dituzte martxoaren 2ko 'Bago!az' saioan\nZortzi lehiakide berri, gaur gauean, 'Bago!az' saioan\nSekulako ikuskizunak eskainiko dituzte: Europe, Sia, Adele, Nerabe eta Berri Txarrak taldeen abestiak izango dira entzungai.\n'Euskararen txantxangorria' abestuz agertu dira 'Bago!az'eko lehiakideak\n'Bago!az' saioak ikuskizun bikaina eskainiko du gaur, asteazkeneko saioaren errepikapenean. Zortzi lehiakide berri arituko dira nor baino nor gehiago epaimahai berezi eta sonatuaren aurrean. Gogor saiatuko dira, izan ere, lauk bakarrik izango dute lehiaketan jarraitzeko aukera. Oholtza gainean lehian arituko dira, eta bakoitzak ospetsu bat izango du bikotekide.\nIaz egon ziren Anjel Alkain, Karmele Larrinaga, Xabier Saldias, Ylenia Baglietto, Maria Amolategi eta Alex Sardui izango dituzte lagun lehiakideek, eta Revolta Permanent taldeko Iker Villa arituko da horiekin batera. Gainera, aste honetan, Ainhoa Larrañaga 'Go!azen' telesaileko Eli izango dute gonbidatu berezi.\nSekulako ikuskizunekin gozatzeko aukera izango dute ikus-entzuleek 'Bago!az' saioaren bigarren atal honetan. Besteak beste, Europe, Sia, Adele, Nerabe eta Berri Txarrak taldeen abestiak izango dira entzungai.\n'Bago!az' saioa asteazkenetan, 22:30ean, eta ostiraletan, 21:00etan, izaten da ikusgai ETB1en eta eitb.eus-en.


Irudi batek hamaika hitzek adina balio du kontzientzia "berdetzeko"? • ZUZEU\nIrudi batek hamaika hitzek adina balio du kontzientzia “berdetzeko”?\nWorkshop honetan, parte hartzaileen bitartez, irudi batek norberaren kontzientzian eragiteko nondik ateratzen duen indarra aztertuko da. Ingurumen arloan eta jarrera jasangarrietan mugatuko da workshop-aren gogoeta esparrua. Parte hartzaileek eduki eko-jasangarria daukan irudi bat edo bideo bat (web lotura bat) ekarri ahal izango dute, euren kontzientziaren eraketan oihartzuna eduki duena, workshop denboran lantzeko.\nEkainak 12 osteguna – 19:30 – Zaldi Urdina–n\n#doan #hitzaldia #partehartzailea #ingurumena #greenthinkdonostia\nPello Gutiérrez @zazpiterdi – Iban Fernández @lafranziska\nSaioa dinamitzatzeko Pello Gutierrez (1978, Donostia) Zazpi t’erdi ikus-entzunezko ekoiztetxeko sortzaileetako bat eta Iban Fernández (1978, Iruña) Franziska publizitate eta diseinu estudioaren sortzaileetako bat egongo dira. Pello-k, hamabost urtetik gorako esperientzia dauka ikusentzunezkoaren arloan eta batez ere ikus-entzunezko hezkuntzan eremu eskolarrean. Iban-ek hainbat publizitate agentziatan lan egin izan du, Tiempo BBDO (Madrid), 25 Ranas (Madrid), Dimensión (Donostia), Bermer&Co (Iruña), Franziska estudioa eratu arte 2009-an.\nIkus-entzunekoa ikaspen prozesuan\nPello Gutierrez-ek bere esperientzia aurkeztuko du kontzientziazio aktiboaren esparruan: bideoa edota artea bezalako euskarriak nola erabili daitezkeen baliabide bezala balore batzu aurkezteko. Batez ere bi esperientzia aukeztuko ditu:\n“IIbaitik Itsasora 0.0 hondakin” 2014-ko martxoa-maiatza bitartean errealizatutako mugazbestaldeko egitasmoa Surfrider Foundation Europe eta Gizartenatura elkarteekin batera. Egitasmo horretan elkarte, ikastetxe, Bizkaia eta Lapurdiko haur gazteez osatutako bi talderen artean bideo serieak sortuko dituzte ingurumen erreportaiaren formatua segituz.\nArtción Atitlán esperientzian parte hartu zuen 2008-an zeinetan diziplina artistiko ezberdinak erakasten zizkieten Guatemalako umeei “La Cambalacha” zentro artistikoan. Kasu hartan, stop-motion animazio teknikak erakatsi zizkieten umeei eta teknika horren bidez laburmetrai ezberdinak sortu zituzten.\nBi esperientzia hauen bidez ikusiko dugu nola umeek euren kontzientzia ekologiko propioa eratzen duten, kanpo ekarpenik gabe. Ikusentzunezko sormenak kontzeptu aktibo, kreatibo eta indibidualen barneratzeko aukera ematen du.\nKontzeptu ekologikoa marka-balore bezala\nIban Fernández-ek ingurumen esparruko kontzientziatzeari buruzko hainbat publizitate adibide aurkeztuko ditu, hainbat elkartek erabilitakoak. Kontzeptu ekologikoa markaren balore bezala erabiltzen duten hainbat adibide aurkeztuko ditu eta kontzientziazio kanpainetan publizitateak izan dezakeen eraginkortasuna landuko du.\nHorrez gain, parte hartzaileekin tailer txiki bat burutuko da: gai eta irudi jakin bat emango zaie parte hartzaileei eta kontzientziazioari zuzendutako sormen publizitario adibide bat burutu beharko dute. Ondoren, kanpaina ezberdinak aurkeztu eta komentatuko dira.\nWorkshop-a osatzeko, instagram lehiaketa bat burutuko da maiatzak 12-tik aurrera gai honen inguruan #greenthinkdonostia traola erabiliz:\n“Jendea kontzientziatu hondakinen sorrera murrizteko”.\nNorberak bere sormena erabiliz igo dezake irudi bat instagram-era jendea konbentzitzeko nahi duen tonoa erabiliz: dramatikoa, barregarria, zientifikoa, emozionala, edo beste edozein.\nHondakinen kudeaketa eta aurreikuspena datozen hamarkadetako ingurumen erronketako bat den honetan, herritarra aterabidearen parte da. Gure egunerokoan burutzen ditugun ekintza txikiek eragin zuzena daukate itsas ingurugiroan. Norberak bere ahalen arabera hondakinen murrizketaren alde egin dezake, lau urrats jarraituz: ukatu, murriztu, berrerabili, birziklatu. Parte hartzaileek eurek bozkatuko dute irabazlea aukeratzeko workshop-aren egunean. Irabazleak Surfrider Foundation Europe-ko sari bat irabaziko du.\nSabina Hourcade, shourcade@surfrider.eu, 688 684 611\nMamadou Dia: "Ezin duzu jakin zenbat ur dagoen itsasoan, haren barrenean galdu arte"


Euskal BPGd %3,2 hazi da lehenengo hiruhilekoan; eta enplegua, %1,9 | Bizkaia Talent\n2016ko lehenengo hiru hilabeteetan, Euskal Barne Produktu Gordinaren urte arteko hazkuntza %3,2koa izan denez, hamarren portzentual bat handiagoa izan da aurreko hiruhilekoan lortutakoaren aldean, EUSTATek (Euskal Estatistika Erakundeak) argitaratutako datuen arabera.\nEskaintzaren ikuspegitik, aurtengo lehenengo hiruhileko urte arteko hazkuntza honako faktore hauetan oinarritu da batez ere, Euskal Estatistika Erakundeak azaldu duen bezala: zerbitzuen sektorearen bilakaera ona eta hazkuntza industrialaren erritmoko “nolabaiteko dinamismoa”.\nEUSKADIKO ENPLEGUA IGO EGIN DA, ETA LANGABEZIA-TASA %12,80 JAITSI DA\nEra berean, lanaldi osoko lanpostu moduan neurtutako Euskal Autonomia Erkidegoko enplegua %1,9 igo da urteko lehenengo hiru hilabeteetan 2015eko lehenengo hiruhilekoaren aldean, EUSTATek argitaratutako datuen arabera.\nHiruhilekoen arteko bilakaera ona izan da, hazkuntza %0,3koa izan delako iazko azken hiru hilabeteetakoaren aldean.\nBestetik, urteko lehenengo hiruhilekoan Euskadin 900 langabetu gutxiago egon direnez, kopuru hori 131.600 lagunekoa da gaur egun. Hori dela eta, langabezia-tasa %12,80koa izan da, hau da, aurreko hiru hilabeteetan baino %0,65 gutxiago, Euskal Estatistika Erakundeak ostegunean argitaratutako Biztanle Aktiboen Inkestan (BAI) adierazitakoaren arabera.\nEnpleguari dagokionez, Euskadin 1.900 okupatu gehiago daude, eta, termino portzentualetan, gehikuntza %0,21ekoa izan denez, %56,83koa da okupazio-tasa.\n2016ko martxora arte 1.000 biztanle aktibo gehiago daude (%0,10) aurreko hiruhilekoaren aldean. Kopurua, beraz, 1.028.400 lagunekoa da gaur egun. Gainera, 1.900 okupatu gehiago ere badaudenez (%0,21), kopurua 896.800 lagunekoa da orain.


Añarbeko Urak erakundeak ura iragazteko gailuen etxez etxeko salmentaren iruzurra gertatzen ari dela jakinarazi du – Usurbil Eginez\nAñarbeko Urak erakundeak iruzur bat gertatzen ari dela jakinarazi du, ura arazteko iragazkiak edo ekipoak etxez etxe saltzeari dagokionez, iturriko uraren ustezko osasungarritasun-arazoak argudiatuta. Egoera honen aurrean, Añarbeko Urak uraren kalitatearen arazo faltsu horiek gezurtatu egin ditu.\nZertan datza iruzurra?\nBereziki adineko pertsonei zuzendutako bisitak izan dira, horietan zalantzan jartzen da iturriko uraren kalitatea eta osasungarritasuna, eta ustezko arazoa konpontzeko gailu bat jartzea eskaintzen da. Dirudienez, erabiltzaileak telefono dei bat jasotzen du bere etxeko uraren kalitatea aztertzeko hitzordua eskaintzen, edo zuzenean etxebizitzara sartzen saiatzen dira, etxeko atean agertuz. Behin etxe barruan, ustezko teknikariak zenbait proba engainagarri eta trikimailu kimiko egiten ditu, erabiltzailea konbentzitzeko iturriko ura edateagatik duen arriskuaz eta, ondorioz, iragazteko ekipo batzuk instalatzeko beharraz. Ekipo horien instalazio eta mantentze-kostua milaka eurokoa izan daiteke.\nIturriko uraren kalitatea eta osasungarritasuna bermatuta\nAñarbeko Urak jakinarazi du bisita horiekin ez duela zerikusirik, ez zuzenean eta ez udalen bidez, eta gogorarazi nahi du iturriko uraren kalitatea eta osasungarritasuna bermatuta daudela. Hori dela eta, iruzur horren aurrean kontuz ibiltzea gomendatzen zaie herritarrei.\nErreklamazioa egiteko pausoak\nAñarbeko Urak: “Añarbe sistemak hornitutako ura kalitaterik handienekoa da, Kalitatea Kontrolatzeko Arloak giza kontsumorako uraren osasun-irizpideak ezartzen dituen 140/2003 Errege Dekretua aplikatuz egiten dituen aldizkako kontrolen emaitzek berresten duten bezala. Añarbeko laborategiak zorrotz kontrolatzen du edateko uren estazioan tratatzen den ura, bai eta hoditerian, ur-gordailuetan eta iturrian duen egoera ere. Urtean 10.000 lagin baino gehiago aztertzen dira, 100.000 zehaztapen analitiko guztira, eta horien emaitzak Eusko Jaurlaritzako Osasun Sailaren webgunean kontsulta daitezke”.\nPosted on 2020/10/20 2020/10/20 by usurbileginezPosted in Orokorra\nAurrekoa Aurreko sarrera: Igande goizaldean ordu aldaketa, 03:00etan 02:00ak izango dira\nHurrengoa Hurrengo sarrera: 75. “La Vuelta” txirrindularien itzulia dela-eta, 12:45 eta 14:00 artean N-634 errepidea guztiz itxita egongo da


Lehiaketarik borobilena - Tolosaldea - Tolosaldeko ataria\nRebeka Calvo Gonzalez 2017-10-16 15:46\nGaltzakomik komiki lehiaketaren hamargarren edizioa ireki dute jada; aurten Juanba Berasategiren Kalabaza Tripontzia animaziozko film luzeari keinu egin behar zaio.\nHamar urte dira jada, Galtzaundi Euskara Taldea eta Ibarrako Udala Galtzakomik komiki lehiaketa antolatzen hasi zirela. Euskarazko komikigintza sustatzea zuen eta du helburu eta parte hartzaileetako gehienak Tolosaldekoak izaten badira ere, Euskal Herri osotik iristen dira lanak Galtzaundiren egoitzara. Urtetik urtera haziz joan den lehiaketa dela uste du Galtzaundiko Idoia Lahidalgak eta baita kalitatea mantentzen dela ere.\nUrteurrena ospatzeko aurten, lehiaketako epaimahaiko kide izandako Juanba Berasategiri «omenaldia eta eskertza» egin nahi izan diote, eta hori dela eta Kalabaza Tripontzia animaziozko film luzeak protagonismo berezia izango du X. Galtzakomiken.\nLanak azaroak 20a bitarte bidali daitezke Galtzaundiren Tolosako egoitzara eta gaia librea bada ere, Kalabaza Tripontziari keinu egin behar zaiola esan du aurkezpenean Lahidalgak. «Inplizituki edo esplizituki, Kalabaza Tripontziaren erreferentziak ikusi nahi ditugu lanetan», esan du. Animaziozko film luzeari erreferentzia egin ahal izateko Tolosako eta Ibarrako ikastetxeetako gazteek asteazkenean ikusi ahal izango dute lana Leidorren, eta Ibarran bertan ere eskainiko dute, data zehaztu ez badute ere. Era berean, galtzaundi.eus webgunean ere jarri dute ikusgai.\nParte hartze irekia\nEdonork hartu dezake parte lehiaketan eta hiru mailatan banatuko dituzte parte hartzaileak: 12 urtetik beherakoak, 12 eta 16 urte artekoak eta 16 urtetik gorakoak. Jasotzen dituzten lanak abenduaren 1etik 15era jarriko dituzte ikusgai Ibarran eta sari banaketa ere abenduaren 1ean egingo dute Ibarran bertan.\nUrte hauetan guztietan bataz beste, 80 lan jaso dituztela esan du Lahidalgak, eta lanak Euskal Herria osotik jasotzen dituztela. Iazko bi sari nagusietako batek Ondarroara egin zuen salto, Aitor Urkiolak irabazi baitzuen bigarren saria. Ez da Urkiolaren lehen aldia Galtzakomiken, behin baino gehiagotan hartu baitu parte, eta baita irabazi ere. Iazko irabazlearentzat ere, Tolosako Javier Navarro, ezaguna da Galtzakomik, behin baino gehiagotan jaso baitu saririk.\n2008an antolatu zuten lehen aldiz, beraz, Galtzakomik eta Galtzaundi aldizkariko Joseba Antxustegietxarte komikigileak du errua. Izan ere, urte hartako martxoan bere komikiak bildu zituen erakusketa batean, eta izandako arrakasta ikusita gazteen artean euskarazko komikigintza zein euskarazko idazmena eta sormena bultzatzeko helburuz hasi ziren antolatzen.\nGizartea Ibarra Tolosa\nTolosaldeko Ataria 2017 urr 16 Ibarra Tolosa\nLanak gaurtik azaroak 20a arte bidali daitezke Galtzaundiren egoitzara.


ERAKUNDE ADIERAZPENA: LGTB+fobiaren aurkako nazioarteko eguna - Berriak - Hernani\nERAKUNDE ADIERAZPENA: LGTB+fobiaren aurkako nazioarteko eguna\n1990eko maiatzaren 17tik, Osasunaren Mundu Erakundeak homosexualitatea gaixotasunen zerrendatik kendu zuela ospatzen da. Horregatik, LGTB+ kolektiboetako pertsonentzat balio esanguratsua du. Egun honen inguruan antolatzen dira heteronormatik kanpoko pertsonen aldeko eskubideen eta diskriminazioaren aurkako jarduera hainbat, erakundeon zein eragileen eguneroko lanketa ikusarazteko eta sareak indartzeko baliagarriak direnak.\nPandemiaren eraginez azken bi urteak benetan latzak izan dira herritar guztientzat, are gehiago LGBT+ kolektiboarentzat. Izan ere, desberdintasunaren arrakala areagotu egin da eta kalteberatasun egoerak eremu askotan indartu dira, sare sozialetan, esate baterako. Aurten ere, Hernaniko Udalak ahotsa altxatzen du sexu eta genero aniztasunarekiko gorrotoak eragindako erasoak salatzeko: bereziki, azken aldian Euskal Herrian eman diren eraso eta erailketa homofoboak irmo salatu nahi ditugu.\nBeharrezkoa da gure gizartean oraindik indarrean dagoen heteronorma zalantzan jarri eta eraldatzea; haatik, LGBT+ kolektiboaren aurkako aurreiritzi ugari indarrean daude gure herrian. Zentzu horretan, genero-identitate, sexu-orientazio eta sexu-adierazpen guztientzat herri bizigarria sortu behar dugu. Gizarte osoaren erantzukizuna da diskriminazio eta indarkeria mota guztien a urka borrokatzen jarraitzea.\nHerritar guztion zeregina da ahaleginak batzea gizarte berdinzale, inklusibo eta anitza lortzeko. Hernaniko Udaletik berdintasunerako eskubidearen eta sexu- eta genero-identitareagatiko zein sexu-orientazioagatiko diskriminaziorik ezaren alde lan egiten jarraituko dugu, aniztasunaren bizipen askea sustatzeko helburuarekin. Ildo horretan, kale-izendegian egiten ari garen aldaketen baitan, Aimar Elosegi Ansa Moiori kale bat eskainiko diogu.\nGonbidapena egiten diegu herritar guztiei LGBT+ pertsonen eskubideen alde antolatutako jarduera-zikloan parte hartzera: “Gorputz desbideratuen errebolta. Atzo, gaur eta bihar”. Maiatzaren 14an, 12:00etan, Aimar Elosegi Ansa “Moio” kalearen inaugurazioa izango dugu. Era berean, maiatzaren 17an, 20:00etan, Plaza Berrin egingo den kontzentrazioan parte hartzera gonbidatzen zaituztegu.


Arzaken mahaian - Deia\nJuan Mari Arzak sukaldariaren bizitza eta ibilbide profesionala bildu ditu Bilboko Euskal Museoak 'Arzak bere saltsan' erakusketan. Garai ezberdinetako mahaien bidez, bere jatetxearen aroak zein Euskal Sukaldaritza Berria mugimendua errepasatzen ditu\njonebati zabala 15.11.2020 | 16:35\n'Arzak bere saltsan' erakusketako irudia. Oskar M. Bernal\n'Arzak bere saltsan' erakusketako irudia.\nAiton-amonekin batera ekin zion sukaldaritzaren bideari Juan Mari Arzakek (Donostia, 1942). Egun Euskal Sukaldaritza Berriaren sustatzaileetako bat izateagatik ezaguna denak etxean hasi zuen bere ibilbide oparoa. Bizitzako garai ezberdinetako mahaiak bildu ditu Bilboko Euskal Museoak Arzak bere saltsan erakusketan. Iaz Donostiako San Telmo Museoan eta Tabakaleran egon zen lana Bilbon izango da datorren urteko urtarrilaren 31ra arte, Luisa Lopez Telleriaren komisariotzapean.\nLuxuzko iruditeriatik aldenduz sortu dute erakusketa, hamar mahairen bitartez, jatorrizkoak batzuk, erreplikak besteak. "Mahai ezberdinen bidez, Juan Mariren istorioa ezagutuko dute bisitariek, baina baita bere familia osoarena ere", azaldu du Lopezek. Mirakruz Gainean hasi zen guztia, izan ere, 1897an Arzaken aiton-amonek upategi bat zuten bertan, Alto Vinagres. Baina amaren jatetxean ikasi zuen sukaldean donostiarrak. "Banketeak ematen zituen, Donostiako jende askok ospatu du bertan ezkontza, bataioak, jaunartzeak€ Menu izarra, oilasko menua zen, izan ere, garai hartan oilaskoa angulak edo otarraina baino garestiagoa zen". Gaztetxotan amak delineatzaile ikasketak egitera bidali zuen Madrilera. Han bere lagun Javier Sobrón zegoen ostalaritza ikasten. Delineazioa utzi eta ostalaritzara pasatu zen. Orduan hasi zen sukaldean Arzak, eta Frantziako Sukaldaritza Berria zelakoaren inguruan interesa agertu zuen gutxika.\nLehenengo mahai biribila egin zuten, Pedro Subijana sukaldariarekin batera Akelarre jatetxean. Bertan ezagutu zuten Lyongo Paul Bocuse sukaldaria, Frantziako Sukaldari-tza Berriaren sortzaileetako bat. "Ez zen batere ohikoa, sekretismo handia zegoelako errezeten bueltan, baina Bocusek bere jatetxera eraman zituen, hornitzaileen inguruko informazioa eman zien...", kontatu du komisarioak. Ikertzen hasi ziren orduan, euskal sukaldaritza tradizionalean oinarrituta eta arkeologia pixka bat eginez, amen eta amonen sukaldeetara jo zuten, goi sukaldaritzaren bazterretan geratzen ari zen sukaldaritza horretara, hain zuzen. Intxaur saltsa zein olagarro-zopa bezalako errezetak berraurkitu zituzten, esaterako. "Juan Mariri amak esan zion sukaldeko txoko bat utziko ziola, berak banketeak zerbitzatzen zituen bitartean, bere plater berriren bat ere sartzeko. Erakusketan ikus daitekeen 1977ko karta batean nabaritzen da hori, plater berriak, sukaldaritza berri itxurakoak: itsas kabra budina zein foie, amak egindako plater batzuekin batera: indabak, legatza, haragia, etab.".\n80ko eta 90eko hamarkadetako mahaietan aldiz, jatetxeko mahaia eta sukaldeko mahaia daude ikusgai. Gaur egun, badirudi ia jatetxe gehienek dutela show cooking eremu bat, egiten dutena ikusteko, baina garai hartan ez zen ohikoa. Sukaldeko mahaiak arrakasta handia zuen: hornitzaileak joaten ziren, gero lantaldeak bazkaltzen zuen, familiak, mahaikideek€ Baina bertan egiten zen baita ere, laborategia edo I+G gunea izan aurretik, kazetariek bertan ateratzen zituzten plateren argazkiak. Izan ere, hedapenak garrantzi handia zuen, jendeak mugimendu horren berri izan zezan.\nBitxikeria gisa, laborategi mahaia aipatu du komisarioak, "zoramena" dela kontatu du. "Egunean bost plater sortu daitezke bertan eta bakarra hautatu. Jangelara atera arte denbora igaroko da eta agian gero ez da berriz bueltatuko edo arrakastatsua izango da€ ". Mahai horren gainean "ondo zein txarto atera diren gauzak" topa daitezke, bitxikeriaz eta asmakizunez zein tramankuluz betea dago.\nEmakumeek leku garrantzitsua dute Juan Mari Arzaken bizitzan, eta hori ere agerian geratzen da erakusketan. Mahaiak eta musak dokumentalaren bidez bere alaba Elenak eta Martak omenaldia egin nahi izan zioten. Gaur egun, Elenak zuzentzen ditu aitarekin batera sukaldea eta jatetxea. Bestalde, Elena artearen historialaria da eta Arzaken ahokularia da arte eta gastronomia gaietan. Aipagarria da areto eta sukalde buruen lana ere, hainbat urtez gauzak erakutsi dizkiotena.\nEusko Jaurlaritzako Kultura Sailak enkargatutako erakusketa da Arzak bere saltsan, Juan Mari Arzaken figura ezagutu asmoz, Arzak familiak euskal sukaldaritza berrian izan duen eta duen garrantzia nabarmentze aldera osatutakoa. "Azken finean euskal sukaldaritza munduko sukaldaritzen abangoardian kokatuta ikusten dugu, eta gastronomia turismo helburu nagusienetako gisa. Baina hori ez da egun batetik besterako kontua izan", kontatu du Lopezek. Sukaldari bat aurkituko dute bisitariek erakusketan, baina baita mugimendu oso bat eta bizitzaz beteriko mahaiak ere.\nEuskal Museoak Juan Mari Arzak sukaldariari buruzko erakusketa jasoko du.\nLa historia del cocinero Juan Mari Arzak contada a través de diez mesas.\nArzak, el eterno niño que comandó la revolución.


Viktor Nogin - Wikipedia, entziklopedia askea.\nMosku, 1878ko otsailaren 14a\nMosku, 1924ko maiatzaren 22a (46 urte)\nViktor Pavlovitx Nogin (errusieraz: Ви́ктор Па́влович Ноги́н; 1878ko otsailaren 14a – 1924ko maiatzaren 22a) militante eta sindikalista boltxebikea izan zen.\n1.2 Errusiako Langileen Alderdi Sozialdemokrata eta erbestea\n1.3 Itzulera Moskura\nMoskun jaiotakoa, 15 urterekin lanean hasi zen, eta 18 urterekin San Petersburgora joan zen bizitzera eta lan egitera. 1898tik aurrera (20 urterekin), Errusiako talde marxisten kide egin zen, eta urte horretan lehen aldiz atxilotu zuten greba batean. 1899an, berriz atxilotu eta Ukrainako Poltava probintziara deportatu zuten, non talde marxistak sortu zituen, eta Iskra aldizkariarekin kontaktuan sartu zen. 1900an, erbestera joan zen lan iraultzailea egitera, eta Londresen eta Munichen egon zen.\nErrusiako Langileen Alderdi Sozialdemokrata eta erbestea[aldatu | aldatu iturburu kodea]\n1901an, berriz Errusiara itzuli zen. 1903an, Errusiako Langileen Alderdi Sozialdemokrataren II. Biltzar Nagusian ordezkari izan zen eta boltxebikeekin lerratu zen, nahiz eta bere ibilbidean zehar boltxebikeen barruan ildo moderatuaren aldekoa izan eta mentxebikeekin birbatzearen alde hainbat aldiz egin zuen. 1907an, Errusiako Langileen Alderdi Sozialdemokrataren V. Biltzar Nagusiko ordezkaria ere izan zen eta Komite Zentraleko kide aukeratu zuten. Urte horretan bertan, Moskuko Sindikatuen buru ere aukeratu zuten. 1907an hirugarren aldiz atxilotu zuten, eta 1912an, berriz atxilotu eta Verkhoiansk probintziara deportatu zuten. Lehen Mundu Gerraren aurkako propaganda egin zuen deportaziotik. 1917 artean 8 aldiz atxilotu zuten eta 6 kartzela-urte iragan zituen.\nItzulera Moskura[aldatu | aldatu iturburu kodea]\n1917an amnistiatu zuten, eta Moskura itzuli zen. 1917an boltxebikeen barruan Kameneven ildoaren alde agertu zen, hau da, eseristekin eta mentxebikeekin fronte pansozialista bat osatzearen aldekoa eta horren bidez, Sobietak boterera modu baketsuan eramatearen aldekoa. Posizio horrek Leninen kontra azaltzea ekarri zion, adibidez 1917ko apirilean, Apirileko Tesiak ukatu zituen. 1917ko uztail-abuztu artean egindako Alderdi Boltxebikearen VI. Biltzar Nagusian, Komite Zentral Boltxebikeko kide aukeratu zuten, eta abuztuan Moskuko Kontrairaultzaren Aurkako Borroka Komiteko (Kornilov aferan, altxamenduaren kontra ad hoc sortutako erakunde bat) kide izan zen. Moskuko Alderdi Boltxebikearen Komiteko buruetako bat izan zen, eta 1917ko irailetik aurrera (boltxebikeek Moskuko Sobietaren kontrola bereganatu zutenean) Moskuko Sobietaren buru izan zen. Urriko Iraultza Sozialistaren egunetan, Moskuko Komite Militar Iraultzaileko buru izan zen, eta militarki Mosku boltxebikeen alderako askatu zuen. Urriko Iraultza Sozialistarekin bat, Gobernu Sobietarreko Merkataritzarako Herri Komisario izendatu zuten (gainera, Moskuko Sobietaren buru gisa, Moskuko alkate ere izan zen). Kameneven ildoaren jarraitzailea izaki, 1917ko Urriko Iraultza Sozialistaren ostean, azaroaren 1ean, Alderdiaren Komite Zentrala utzi zuen (Kamenev, Zinoviev, Rikov eta Miliutinekin bateera), alderdiak eseristekin eta mentxebikeekin negoziazioei uko egin zielako; eta arrazoi beragatik, azaroaren 4an, Gobernu Sobietarra (Sovnarkom) utzi egin zuen, eta baita azaroaren 13an Moskuko alkatetza (Mikhail Pokrovski historiagile boltxebikeak ordeztu zuen) ere.\nHala ere 1917ko azaroaren bukaeran, Alderdi Boltxebikearekin bakeak egin eta berriz bueltatu zen Gobernu-postuetara, kanpo merkataritza arloan. 1918an Merkataritzarako Herri Komisariorde aukeratu zuten. 1921 eta 1924an, Alderdi Komunistaren Auditazio-Ikuskaritza Komisioko burua ere izan zen. 1921an, Erresuma Batura bidaia egin zuen eta bidai horretatik, Merkataritzarako Itun Anglo-Sobietarra sinatzea lortu zuen, bakartuta zegoen Errusia sobietarrarentzat garrantzia handikoa izan zen hori. 1923an, AEBtara bidaiatu zuen 1924an hil egin zen. 1930an, Moskutik gertu dagoen Bogorodsk hiria, bere omenez Noginsk berrizendatu zuten.\n↑ a b c d e Nogin, Viktor, K17 2017-12-08. CC0 Domeinu Publikoa\nMultimedia: Viktor Nogin\nOpen Library: OL2445941A\nOrriaren azken aldaketa: 12 martxoa 2021, 00:02.


% 0,6 eta Belaunaldien arteko Ekitate Mekanismo (BEM) berria – gaurgeroa\nPublicado el noviembre 18, 2021 noviembre 18, 2021 por Gaurgeroa\nEscrivák inork baino hobeto daki Babi boomaren pentsio-gastuari aurre egiteko % 0,6 horri 4 urtean behin beste % 0,6 gehitu behar zaiola datozen 20 urteetan. 2043tik aurrera, kotizazioak igo ziren erritmo berean murriztu ahal izango dira. Horri esker, kontuak orekatu ahal izango lirateke, edo, bestela, defizit maila Estatuko Aurrekontu Orokorrek bere gain hartu ahal izango lukete.\nCEOEk huts egin du erantzunean. Jendearen komodina erabili izan balute (afiliatuei galdetuz), ondo erantzungo zuketen. PPren erreakzioa patetikoa izan da, langileen defentsarako postulatuz. Escrivá ministroak eta Gobernuak Europako finantza-sistemaren tesiak defendatzen duten jarrera bezain tamalgarria: PSPren zati bat pribatizatzea.\nTriunfalismo gutxiago eta seriotasun gehiago jaunok. Edo babi-booma 60ko hamarkadan ohi baino lau biki gehiago jaiotzera mugatzen al da? Babi-booma benetako erronka soziala da, eta halakotzat hartu behar da. Eta benetako aukera sozial eta ekonomikoa da, eta aprobetxatu egin behar da. MEI berria « propaganda » horretara murrizten bada, Gobernua eta UGT eta CCOO sindikatuak pentsioen gatazka sozial berri bati data jartzen ari dira: Babi-boom-arena. Ez dago zalantzarik.\nGainera, mugimendu pentsiodunak planteatzen dugun egungo arazoak konpondu behar dira. CEOEk eta patronal handiak jakin behar dute gaur egungo ekonomian irabaziak ez direla handitzen soldatak jaitsiz. Soldatak dira, hain zuzen ere, gastatzerakoan onura bihurtzen direnak. Soldatarik gabe ez dago etekinik, etekinik gabe ez dago enpresarik eta enpresarik gabe ez dago enplegurik. Kateatze horrek hondamendi ekonomikoa eta gatazka sozial handia ekarriko lituzke. Beharrezkoa da LGSa eta gutxieneko pentsioa diru-sarrera duinen mailan jartzea: 1200 eta 1080. Herrialde hau oso urrun dago soldaten, pentsioen eta gainerako parametro sozialen Europako estandarretatik.\nGainera, lan-harremanak arautu egin behar dira zabor-kontratuak eta egungo erdi-esklabotza debekatzeko: belaunaldi gazteek etorkizuna izatea nahi badugu, behintzat. Enplegua banatu behar da, eta ahalegin horren aurka dago erretirorako adina handitzea. Aberastasunaren banaketa hobetu behar da zerga-politika berri baten bidez, etab.\nZergatik hainbeste beldur pertsona guztiek diru-sarrera duinak izateari bizitza duin bat garatzeko? Agian premisa horiek dituen gizarte bat ezin delako beldurtu edo xantaia egin.\n% 0,6k bere bertutea du, baina ez da nahikoa. Gainera, pertsona guztientzako pentsio duinen aldarrikapena dago, gutxienez 1080koa; benetako KPIaren erosteko ahalmenari eustea; genero-arrakala eta alarguntza-pentsioei % 100 konpontzea; 40 urte edo gehiagoko kotizazio-karrerei koefiziente murriztaileak kentzea; lan- eta pentsio-erreformak kentzea, eta abar.\nGobernuko jaun-andreak, Toledoko Itunekoak eta Elkarrizketa Sozialerako Mezakoak: harrabots gutxiago, eta seriotasun eta konponbide gehiago.\nGasteiz, 2021eko azaroaren 17a\nEntrada anterior:Anterior El 0,6% y el nuevo Mecanismo de Equidad Intergeneracional (MEI)\nSiguiente entradaSiguiente Noticias e informaciones de interés 20-noviembre-2021


Txikipedia:Suedia - Wikipedia, entziklopedia askea.\nSuediaren kokapena Europar Batasunean.\nSuedia Europako iparraldeko herrialde bat da, Eskandinaviako penintsulan dagoena. Suedia, Norvegia eta Danimarka dira Eskandinavia deitzen den lurraldeko hiru herrialdeak, eta Suedia da herrialderik handiena.\nKostalde luzea du Itsaso Baltikoan; muga luzea du Norvegiarekin eta, ipar-mendebaldean, muga txikiagoa Finlandiarekin. Mendebaldeko kostaldea Danimarkatik oso gertu dago; gainera, bi herrialdeak lotzen dituen zubi ospetsu bat dago (beheko irudi batean duzu).\n2018ko datuen arabera, 10 milioi biztanle baino apur bat gehiago ditu, eta Stockholm da hiriburua. Hizkuntzarik erabiliena suediera da, baina Finlandiako mugatik gertu finlandiera hitz egiten duten biztanleak daude; horrez gain, iparraldean sami edo lapoi izeneko herria bizi da eta bere hizkuntza propioa du.\n4 =Irudi batzuk\nSuediako mendebaldeko mugan, Alpe Eskandinaviarrak edo Eskandinaviako mendiak izeneko mendikate luzea dago. Ekialdean behe-lautadak daude. Ibai txiki asko jaiotzen dira mendietan eta hego-ekialderantz isurtzen dira. Milaka laku daude herrialde osoan.\nSuedia iparraldean egon arren, ez du hotz handirik egiten bertan; klima epela du, Ozeano Atlantikoko ur epela Itsaso Baltikoan sartzen delako. Hala ere, Suediako iparraldea Artikoan dago eta hotz handia egiten du, mendietan batez ere: -50° C baino tenperatura baxuagoak neurtu dira. Suediako iparraldean zortzi hilabetez egin ohi du elurra; gainera, neguan oso luzeak dira gauak. eta udan, aldiz, egunak dira luzeak.\nIndustria eta zerbitzuak (bankuak, osasun-laguntza eta komunikabideak) dira Suediako bi sektore ekonomiko nagusiak. Automobilak egiten dituzten bi enpresa handi daude: Saab eta Volvo. Suedian makineria, elektronika, papera, egurra, metalak, elikagaiak eta altzariak (IKEA denda handiak suediar jatorrikoak dira) ere ekoizten dira.\nNekazaritzak ekonomiaren zati txiki bat hartzen du; azukre-erremolatxa, garia eta garagarra lantzen dituzte nagusiki. Abeltzaintzari dagokionez, txerriak, behiak eta ardiak hazten dira haragia eta esnekiak ekoizteko. Arrantza ere sektore garrantzitsua da.\nItsasontzi bikingo baten maketa.\nSuedia, gainerako herrialde eskandinaviarrak bezala, antzinako bikingoen lurraldea izateagatik da ezaguna. Gerlari horiek Suedian eta beste herrialde eskandinaviarretan bizi ziren IX. mendetik, eta 200 urtez eraso zieten Europako ipar-ekialdeko itsasertzetako lurralde askori eta Errusiari.\nLehen erresuma suediarra XIII. mendean sortu zen, gaur egungo Suediako, Norvegiako, Danimarkako eta Finlandiako lurrekin. Hala ere, hainbat gerra jazo ziren lurralde horien artean: XVI. mendean daniarrek Suedia inbaditu zuten eta pertsona asko hil zituzten Stockholmeko Odolezko Bainua izeneko eraso batean.\nXVII. mendean, Suedia potentzia handi bat bihurtu zen Gustavo II.a Adolforen erregearekin. Finlandiako, Estoniako, Errusiako eta Poloniako lur asko konkistatu zituen Suediak.\nHala ere, XVIII. mendeko eta XIX. mendearen hasierako gerra batzuetan, Suediak lur asko galdu zituen, Finlandiako lur batzuk, adibidez; horiek Errusiaren menpe geratu ziren. Bestalde, Suediak Norvegia kendu zion Danimarkari, Norvegia 1905ean independizatu zen arte.\nAro modernoan, Suedia neutrala izaten saiatu zen; hau da, ez zuen beste herrialdeen arteko gatazketan parte hartu. Lehen Mundu Gerran eta Bigarren Mundu Gerran Suediak ez zuen borrokarik egin inoren alde.\nXX. mendeko bigarren erditik aurrera, Suedia Europako herrialde aberatsenetakoa da. Suediako biztanleek munduko zerga altuenetakoak ordaintzen dituzte; gobernuak gizarte-zerbitzu ugari eskaintzeko erabiltzen du zergen dirua, batez ere doako hezkuntza eta suediar guztientzako osasun-asegurua ordaintzeko.\n1995ean, Suedia Europar Batasunean sartu zen; baina 2003an, Suediako biztanleek euroaren aurka bozkatu zuten eta, beraz, beste diru bat dute.\n=Irudi batzuk[aldatu | aldatu iturburu kodea]\nSuediako hiri nagusiak\nOrriaren azken aldaketa: 23 uztaila 2021, 20:17.


1867ko abuztuaren 27an Bermeon jaiotako kazetari, editore eta idazlea. Faustino de Uriarte herriko semearen eta Busturiako Paula de Inchaustiren semea. 1932ko azaroaren 27an hil zen.\n1889an Argentinara joan zen amarekin batera, zazpi anaia hil egin baitziren.\n1893an Francisco Grandmontagne-rekin batera La Vasconia aldizkari euskaldun-argentinarra sortu zuen, gerora, 1903an euskal grafiaz izendatu zutena (La Baskonia). Bertako zuzendaritzan lan egin zuen 1932an hil zen arte. Aldizkari hori 1943ra arte argitaratu zen eta Argentinako eta Amerikako beste herrialde batzuetako euskal kolektiboarentzat erreferente garrantzitsuenetako bat izan zen. Grandmontagnek, Luis Jaizquibel izengoitia, bere deitura edo inizialak erabiliz berrehun biografia baino gehiago argitaratu zituen euskaldunen inguruan; horrez gain, hainbat ipuin eta eleberri ere argitaratu zituen, 1901ean Uriarterekin zituen ezadostasunak zirela medio aldizkaria utzi zuen arte. Zuzendarikide kargu hori Luis de Lizarralde medikuak hartu zuen 1903. urte amaieran.\nLa Baskonia aldizkarian hainbat idazle entzutetsuk argitaratu zituzten lanak, esate baterako, Florencio de Basaldua, Arturo Campion, Pio Baroja, Miguel de Unamuno, Tomas de Otaegui, Carmelo Echegaray, Aita Donostia, Ramiro y Maria de Maeztu edo Ruben Dariok; zerrenda hori asko luza daiteke. Aldizkari horren orrialdeak euskal artelanen edo kultura unibertsaleko lanen erreprodukzioz hornitu ziren, beste askoren artean, Victoriano Iraola, Txiki, Pepe Arrue, Cabanas edo Oteiza aipatu behar dira bertako karikatura-egileen artean.\nEuskal kulturaren adierazpen oro zabaldu ziren aldizkariaren bidez: hizkuntza, pintura, eskultura, musika, politika, gizarte gaiak eta umorea beste gai askoren artean.\nUriarte editore eta idazle


Amaia Vicente eta Mario Paniegok egonaldi artistikoa egingo dute Wroclawen | Etxepare Euskal Institutua\nAmaia Vicente eta Mario Paniegok egonaldi artistikoa egingo dute Wroclawen\nBosgarren urtez jarraian Euskal Herriko bi artistak egonaldia egingo dute Poloniako Wroclaw hirian AIR Wro (Artists in Residence Programme) programaren baitan. 10 proposamen jaso dira aurten eta, horien artean, Amaia Vicente eta Mario Paniego hautatu ditu epaimahai espezializatu batek.\nLehenengoak hiri-espazioaren inguruko hausnarketa egingo du soinuaren eta geolokalizazioaren bidez. Bigarrenak aldiz hiriko espazio publikoetan egiten den publizitatearen erabileran sakonduko du. Egonaldiaren baitan Wroclaweko biztanleentzat tailerra eta proiektuaren aurkezpen irekia ere egingo dira.\nEgonaldia irailaren 24tik azaroaren 18ra burutuko dute. Horretarako, artista bakoitzak 2.000 euroko ordainsari garbia jasoko du eta proiektua aurrera ateratzeko ekoizpen, promozio eta komunikazio babesa jasoko dute antolakuntzatik. Era berean Wroclawera joan-etorriko hegaldia ordainduko zaie, baita ostatua ere.\nPolonia eta Euskal Herriaren arteko elkarlana 2014. urtean hasi zen, Donostia eta Wroclaw 2016an Europako Kultur Hiriburu izateko prestaketak medio. Ordutik 11 euskal artistak egin dute egonaldia Wroclawen AIR Wro programaren bidez. Culture Zone Wroclaw erakundeak kudeatzen du programa gaur egun, eta Etxepare Euskal Institutuak Donostia 2016ren legatu bezala eman die jarraipena egonaldi hauei. Horrela, euskal artistei euren prestakuntzarako eta euren lanaren zabalkunderako plataforma eskaintzen die eta mugikortasuna, kultura arteko elkarrizketa eta nazioarteko elkarlana sustatzen ditu.\nArtists in Residence Programme Wroclaw\nAIR Wro programaren xedea da kultura eta artearen alor ezberdinetan jarduten duten sortzaileen lana lagundu eta sustatzea; beti ere, euren lana hiri-identitatea eta kultura kontzeptuen inguruan burutzen badute. Izan ere, egonaldi artistiko hauen azken helburua hiri modernoaren arazoen konponbiderako praktika egokiak aurkitzea eta bitartekaritza sustatzea baita.\nEuskal artistentzako aurtengo deialdiak hiriaren nortasunarekin lotuta dauden eta faktore ezberdinek – sozialak, historikoak, pertsonalak– eragiten dituzten mugimendu eta aldaketekin du zerikusia. Hiriaren paisaia eta ekosistema jendeak osatu eta eraldatzen duen zerbait da. Nola ordea? Elkar eraginez ala elkar oztopatuz? Hirietako komunitateetan etengabe gertatzen ari diren aldaketen ondorioz ekintzailetza, praktika artistiko eta kolektibotasun-eredu berriak ari dira sortzen. Aldaketa horiek, askotan, hiritar jarrera gisa definitu ohi diren korronteekin bat egiten dute: ikerketa eta hiri-heziketa, garapen iraunkorra eta ekologia, gerrilla-ekimenak eta auto-antolakuntza, eta espazio publikoarekin lotura duten gaiak. Guztiek dute, nolabait, eragina gure bizitzeko, elkar bizitzeko eta lan egiteko moduan.\nHiria eta bere kultura elkarrizketan eta bitartekaritzan sustraitutako jarduera artistiko, kultural eta sozialen abiapuntu izan daitezke. Egitasmo honen bitartez, hiri-identitatean eta kulturan interesa duten artistei gonbitea egiten zaie Wroclawen proiektu berri bat sor dezaten. Egonaldiak ezinbestean jaso beharko du bertako herritarrekin workshop bat, eta egonaldia amaitzean, publikoari irekitako aurkezpen bat egingo da.\nHautatutako artista eta proiektuen inguruko informazio gehiago hemen.


KONFIANTZAZ - Lauburuke\nGarazi Arregi2020-02-06T18:35:57+01:002020.02.06 |\nEtxetik kanpo bi jardunaldi jarraian jokatu ondoren, Aitor Arevaloren mutilek La Esperanza-Rangers F.S. taldea izango dute aurrez aurre Belabietan. Partida igandean jokatuko da, goizeko 11:00etan.\nIbarran jasoko duten talde asturiarra sailkapeneko 10. postuan kokatzen da guztira 13 puntu pilatuz; 4 garaipen, berdinketa 1 eta 9 porrotekin. Postua gorabehera, oso talde indartsua da, etxetik kanpo hobeto jokatzen duena. Gainera, oso dohain tekniko onak dituen jokalari bat dauka, zeina, horrez gain, egun Ligako goleatzaile nagusia den. Horregatik, 3 puntuak Belabietan gera daitezen, talde moreak bere armarik onenak atera beharko ditu eta asteroko entrenamendu bakoitzean egindako lan gogorra erakutsi.\nEra berean, Lauburu Ibarra Mahalak, joan den larunbatean Racing de Mieresen aurka lortutako garaipenaren ondoren, bere aukeretan sinesten jarraitzeko beharrezkoa den konfiantza lortu du. Gainera, taldea kontzentrazio handiarekin jokatzen ari da azken jardunaldietan, horietako bakoitzean asko ikasiz eta egunez egun ezarritako helburuak gaindituz.\nEntrenatzaile ibartarraren arabera: “Esperanza Rangers areto-futbol erakargarria garatzen duen taldea da, baloia atzekaldetik jokatzen saiatzen dena eta jokoan progresioa bilatzen duena. Joko zuzenaz abusatzen ez duen taldea da eta, behe aldean egon arren, bilakaera handia izan du. Horrez gain, lan metodologiarekiko fideltasun handia du. Hortaz, oso partida lehiatua izango da igandekoa eta ziur nago hura aurrera ateratzea kostako zaigula. Defentsan oso ondo aritu eta eta erasoan baloi erritmo ona mantendu beharko dugu 3 puntuak lortu ahal izateko“.\nLauburutik zale moreak animatu nahi ditugu Belabietara hurbildu daitezen gure jokalariei euren indarra eta laguntza helaraztea. Beti bezala, ezinbestekoa da ikusleen berotasuna sentitzea eta klubetik izugarri eskertzen dugu guzti hori.\nAste honetan Lauburuk Zaragozara bidaiatuko du Patatas Gómez Sala 2012 taldearen aurka jokatzeko. Partida larunbatean izango da arratsaldeko 19:15ean Actur V pabiloian, non Alfredo Hualdek zuzentzen duen taldeak bosgarren garaipena bilatuko duen. Ziurrenik ohorezko postuetara benetan lotzeko azken aukera izanik, taldea jakitun da maila gorenean lehiatu beharko duela aukerari ihes egiten ez uzteko.\nTxubelen mutilek hirugarren postua mantentzen jarraitzen dute Ligako sailkapenean. Pasa den astean egungo liderra den Oiartzun K.E taldea garaitzea lortu ez bazuten arren, aste honetan erronka berri bati egingo diote aurre 10. postuan kokantzen den Gaintxu A.F.T. taldearen aurka lehiatuz. Talde morea indartsu sentitzen da postu nagusietan jarraitzeko eta motibazio hori erakusten saiatuko da ostiralean.


About: Crohn gaitza\nCrohn gaitza edo azkenburuko ileitis izenarekin ere ezagutzen dena, gaitz kronikoa da, hesteetako hanturazko gaixotasuna osatzen duena ultzeradun kolitisarekin batera. Gaixoaren sistema immunologikoak gaixoaren beraren hesteari eraso egiten dio, eta horren ondorioz, hestea handitu egiten da. Handitu hori normalean ileon aldean gertatzen da, heste meharraren azken zatian, eta hortik datorkio bere bigarren izena. Hala ere, gaitza digestio-hodiaren edozein aldetan ager daiteke.\nCrohn gaitza edo azkenburuko ileitis izenarekin ere ezagutzen dena, gaitz kronikoa da, hesteetako hanturazko gaixotasuna osatzen duena ultzeradun kolitisarekin batera. Gaixoaren sistema immunologikoak gaixoaren beraren hesteari eraso egiten dio, eta horren ondorioz, hestea handitu egiten da. Handitu hori normalean ileon aldean gertatzen da, heste meharraren azken zatian, eta hortik datorkio bere bigarren izena. Hala ere, gaitza digestio-hodiaren edozein aldetan ager daiteke. (eu)\nCrohn gaitza (eu)


«Idazten jarraitu nahi dut, eta idazterakoan arriskuak hartzen» - Kultura - Berria\nMariasun Landa. Idazlea\n«Idazten jarraitu nahi dut, eta idazterakoan arriskuak hartzen»\nHiru eguneko udako ikastaro batekin omenduko dute Mariasun Landa datorren astean Etxepare Euskal Institutuak eta EHUk, baina horregatik ez ezik, albiste da argitaratutako liburuengatik ere.\n2015eko uztailak 4\nEsker onez jasoko du Mariasun Landak (Errenteria, Gipuzkoa, 1949) Etxepare Euskal Institutuak eta Euskal Herriko Unibertsitateak Excellence in Basque Studies V. Mariasun Landaren omenez hiru eguneko udako ikastaroarekin datorren astean egingo dioten omenaldia. Baina «anbibalentzia bat» ere sortzen dio omenaldi honek; iaz Eusko Ikaskuntza-Laboral Kutxaren Humanitate, Kultura, Arte eta Gizarte Zientzia saria jasotzeak sortu zionaren antzekoa. «Horrelakoetan, pentsatzen duzu: 'Gaixotasun larri bat daukat eta ez naiz jabetu?'. Beti esaten dugu omenaldi guztiak hil baino lehenago egin behar direla, baina ez dakit ba... Nire esker ona dudarik gabekoa da, eta hala izan behar du, bestela ez bainintzateke normala izango. Baina beldurra ere ematen dit; kristalizatzeko beldurra edo. Bitrina batean sartu, eta... Eta ez; nik oraindik idazten jarraitu nahi dut, eta horrekin esan nahi dut bizirik jarraitu nahi dudala, eta idazterakoan arriskuak hartu nahi ditudala. Eta beharbada jende askori ez zaio gustatuko nik arrisku horiek hartuta idatzitakoa. Baina nik ez nuke galdu nahi arriskatzeko gogo hori; arriskatzea, zentzu zabal batean: genero aldaketaren aldetik, gaien aldetik, formaren aldetik...». Dagoeneko bi liburu argitaratu ditu aurten: Elsa eta paradisua (Giltza) eta Krokodiloa ohe azpian (Erein); bigarren hori Alberdaniak argitaratu zuen lehenik 2002an, eta, orain, epilogo bat erantsita berrargitaratu du. Udazkenean, dagoeneko idatzia duen beste bat kaleratuko du; hori baino lehen, abuztuan, mikroipuinei buruzko ikastaro bat zuzenduko du EHUko Udako Ikastaroetan. Bada solaserako aitzakiarik.\nElsa eta paradisua aurkeztean, esan zenuen ez dela liburu erraz-erraza, eta haurrek nagusi baten laguntza beharko dutela pasarte batzuetan, baina haurrei horrelakoak ere eman behar zaizkiela. Erraztasuna irizpide gainbaloratua da haur literaturan?\nNiri iruditzen zait erraztasunak ez duela irizpide bakarra izan behar. Benetan ari bagara irakurleak egiten, irakurketaren zailtasun egokitu bat eskaini behar zaie haurrei, gai ezberdinetako liburuak, estilo ezberdinetakoak... Badirudi joera nagusia dela haurrari liburua ematea berak bere kabuz irakur dezan; baina kontuz! Elsa eta paradisua forma aldetik erraza da, baina edukiarengatik, batik bat dauzkan erreferente biblikoengatik, lagungarria izan daiteke bitartekaria —ama, aita, irakaslea, izeba...— haurraren ondoan egotea irakurtzerakoan, behar diren azalpenak emateko. Printze txikia besterik gabe eman diezaiokezu haur bati? Niri eman zidaten, frantsesez gainera, ikasteko, baina ez nintzen lehen orrialdetik pasatu.\nHaur literatura pedagogiarekin lotzeak dakartzan arriskuez ere mintzatu izan zara behin baino gehiagotan, «amaorde pedagogikoa» aipatuz.\nDidaktismoa da benetako arriskua. Baina, pedagogiaren izenean ere, irizpide batzuk errazegi erabiltzen dira batzuetan. Niretzat, liburu bat pedagogikoa da ondo idatzita dagoenean. Baina susmoa dut pedagogiaren izenean garai bateko moraltasuna ezkutatzen dela askotan, edo ideologia bat. Adibidez, bukaera zoriontsua izatea da pedagogikoa. Baina, literaturaren aldetik begiratuta, zergatik ez eskaini bukaera ez hain biribilak eta hain zoriontsuak, bukaera irekiak? Txan fantasma-ren bukaera tristea izan daiteke irakurketa jakin bat egiten duenarentzat, baina, nire ustez, bukaera irekia du, eta itxaropentsua ere izan daiteke. Nik uste dut zeukan berritasuna hortik zetorkiola, besteak beste, Txan fantasma-ri. Formaren aldetik. Batzuentzat haur eta gazte literatura ez da desafio literario eta estilistikoa. Nahikoak dira istorio polit bat eta bukaera zoriontsua. Hori ere behar da, haurrek irakurri egin behar dutelako guk ere irakurtzen dugun bezala, gu ez baikara ari beti Proust irakurtzen. Baina gaitasun literarioa duten irakurleak sortzeko, behar da nolabaiteko planifikazio bat, haurrek aurrera egin dezaten gero eta zailtasun handiagoak dituzten liburuekin.\nAskotan esaten da garrantzitsua dela «balioetan heztea», eta literatura ere horretara bideratzen da. Zer iruditzen zaizu?\nBadirudi oso zaila egiten zaigula haur eta gazte literaturari bere literaturtasuna aitortzea eta onartzea. Beti bilatu nahi diogu, eta irakaskuntza munduan zer esanik ez, baliagarritasun bat; beti jakin nahi dugu zertarako balio duen. Oso sartua zegoen hori lehengo irakasleen artean, eta halaxe dago oraingoen artean ere: irakurri behar dela zerbaitetarako. Orduan, egokitu behar zaio horri hondakinen arazoa, aldaketa klimatikoa, sexismoa, hezkidetza... Teorikoki, didaktismoa gaur egun ez zaio inori gustatzen, baina, praktikan, gauza horiek, irakaskuntzan «zehar lerroak» deitzen direnak, didaktismotik oso gertu daude. Badakit irakaskuntzan landu behar direla gai horiek, baina denetik egon behar du, eta bereizten ere jakin behar da, batez ere arduradunek, irakasleek eta abar.\nBerez duen balio literarioa izan daiteke, beraz, haur literaturako liburu batek transmititzen duen balio nagusia, garrantzitsuena.\nMark Twainek Tom Sawyerren abenturak idatzi zituenean, edo Lewis Carrollek Aliziarenak, maitasunaren izenean egin zuten hori, bestelako helbururik gabe, opari bat egiteko haurtzaroari... Literatura da. Beste kontu bat da idazleak bere balioak dituela, eta idazten duela bere egoera zehatzetik eta bere balioetatik abiatuta, eta hor balio batzuk bideratzen dituela.\nZerk bultzatu zaitu Krokodiloa ohe azpian berrargitaratzera?\nAlberdaniak argitaratu zuenean, bere bidea egin zuen liburuak, eta orain Erein argitaletxea liburuari beste bizialdi bat emateko prest agertu da. Niretzat oso liburu esanguratsua da.\nBatetik, oso historia luzea duelako. Idatzi nuenean, denbora asko egon zen kaxoian. Ez nuen ahaztuta, baina bitartean beste lan batzuetan jarraitu nuen. Bizikide bat izan zen denbora hartan. Hamar urteren ondoren-edo, konturatu nintzen zer bukaera izan behar zuen, eta orduan amaitu nuen idazketa lana. Antonio Maria Labaien saria irabazi zuen liburuak, epe barruan ozta-ozta entregatu eta gero; ondoren, nik ezer jakin gabe, Espainiako Haur eta Gazte Literaturako Sari Nazionala irabazi zuen. Horrek zurrunbilo batera eraman ninduen. Izugarrizko zurrunbiloa izan zen urte hura. Kanporatzeko ate batzuk ireki zitzaizkidan, eta neure burua desafio berri batzuen aurrean aurkitu nuen. Bestetik, oso liburu pertsonala da. Liburu guztiak dira pertsonalak, berez, baina, garai hartan, nik buruan neuzkan gai horiek, larriminarena edo angustiarena. Orain, urruti ikusten dut hori dena, baina oso neurea iruditzen zait liburu hau.\nMari Jose Olaziregiren hitzaurreaz gain, zeuk idatzitako epilogo bat gaineratu diozu liburuari berrargitalpenean: Krokodiloaren irribarrea «elkarrizketa krokodilitikoa».\nLiburuaren inguruko hainbat kontu etorri zitzaizkidan burura, eta horregatik pentsatu nuen epilogo hori idaztea. Epilogoko elkarrizketa fantastikoa da, jakina, baina kontatzen dudan gehiena egia da, benetan gertatutakoa.\nGazte literatura gisa argitaratu da orain ere, hasieran bezala, Krokodiloa ohe azpian, baina gazte literaturaren eta helduen literaturaren arteko mugak lausoak direla erakusten duen liburu bat da.\nDenontzako gaia da, baina, beste ezaugarri batzuengatik, gazte literatura dela esan daiteke: egitura lineala du, erritmo handiko istorioa, gauza asko gertatzen dira, umorea... Baita neurriarengatik ere. Nik beti izan dut arazo bat horrekin. Denek eskatzen didate testuak luzeago egiteko, luzatzeko, baina gauza bat da zuk nahi duzuna idaztea, eta beste bat idatzi duzun hori puztea. Hori egiten badakigu denok. Krokodiloa ohe azpian errusierara itzuli zutenean eta Moskura joan nintzenean, jabetu nintzen han ez zutela hemen egiten dugun zisma hori egiten, amildegi hori: gazte literatura alde batetik, helduen literatura bestetik. Hango unibertsitatean ere izan nintzen, mintegi batzuetan irakasle batzuekin, eta haientzat dena zen literatura, eta oso erraza zen lotzea krokodiloa Kafkarekin, eta niretzako nabarmena da lotura hori. Errusiatik harrituta eta hunkituta bueltatu nintzen, benetan ulertua sentitzen nintzelako.\nEta Errusiatik kanpo ez?\nGaztelaniaz, liburuak funtzionatzen du, esaten den bezala. Euskal Herrian, Iraleko irakasle izan nintzenean, orain dela 25 urte, zailtasun handiak izaten genituen euskara ikasten ari ziren helduentzako liburuak aukeratzerakoan, euskara mailaren izenean oso liburu infantilak ematen zizkietelako, eta helduak aspertu egiten zirelako. Nik uste dut garai hartan oso gustura hartuko nukeela honelako liburu bat: hizkuntza maila landua baina oso erraza aldi berean, eta gaia ere hunkituko zaituena. Lehen argitaraldian, ez zuen horretarako biderik egin, eta nik uste dut bigarren aukera bat ere eduki behar duela.\nDuela bi urte, Inurrien hiztegia kaleratu zenuen, helduentzako mikroipuinez osatutako liburua, eta, abuztuan, mikroipuinei buruzko ikastaroa zuzenduko duzu EHUko Udako Ikastaroetan. Oso lotua zaude generoarekin.\nAsko interesatzen zaidan generoa da. Iaz, euskaraz eman nuen ikastaroa, eta, aurten, gaztelaniaz emateko eskatu didate. Zer ikasle bildu daitekeen pentsatuta, badu desafiotik ere neurri batean. Oso gustukoa dut generoa. Eta zenbat eta laburrago, orduan eta gustukoago. Hor, beharbada, nahasten da, batetik, adina —adin batera iritsitakoan ez zaudelako lasto handietarako [barrez]—, eta, bestetik, laburtzeko ariketa horren xarma, aforismoena, eta baita Twitterrena ere. Ez naiz asko mugitzen Twitterren, baina baditut txio batzuk apuntatuta. Batzuetan, zaila da bereiztea, baina ipuin laburra ez da txistea. Beste zerbait da. Ingenio handiko lanak dira. Ramon Gomez de la Sernaren greguería-k ere asko gustatzen zaizkit; edo Mark Twainek lan laburrak. Beharbada, beste abantaila bat da berehala satisfazioak ematen dizkizun generoa dela. Mikroipuin bat biribiltzen duzunean...\nZer idazten ari zara orain? Zer argitaratuko duzu hurrena?\nEreinek beste liburu bat argitaratutako dit, Ura isuririk euskal baladaren inguruko ipuin bat, orein bilakatu zen neskaren istorioaren ingurukoa. Udazkenean argitaratuko da, baina iaz amaitua neukan. Ez daukat besterik esku artean une honetan. Nik ez nuke galdu nahi neuretzako idazteko joera hori: neure egunerokoa, neure apunteak, amaren inguruko kontuak... Gero hortik zer aterako den... hori beste kontu bat da. Idazten ari naiz, baina horrek ez du esan nahi idazten ari naizen hori argitaratuko dudanik. Gero galbahea dator, norberarena, eta idatzitako testu asko ez dira inoiz argitaratuko.


Eskoriatzako Korrika Batzordeak bigarren bilerarako deia luzatu die herriko kultura eragileei - Eskoriatza - Goiena.eus\nEskoriatzako Korrika Batzordeak bigarren bilerarako deia luzatu die herriko kultura eragileei\nImanol Beloki Unamuno 2017-01-26 09:12\nEskoriatzako Korrika Batzordean lehen bileran batu zirenak.\nEskoriatzako Korrika Batzordea hasi da prestaketa lanetan. Lehenengo bilera izan zuten pasa den astean, eta herriko eragile guztiak bertan izan ez ziren arren, urtarrilaren 31n egingo duten bigarren bilerarako deia luzatu gura izan diete eragile guztiei bertaratu daitezen. Kultura etxean izango da bilera, esan bezala urtarrilaren 31n, 18:00etan.\nAurten, Korrika, apirilaren 8an, zapatuan pasatuko da Eskoriatzatik (14:00 aldera), eta egun horri kolorea emateko lehen bilera egin zuten pasa den martitzenean. Hainbat puntu garrantzitsu komentatu bazituzten ere, egun horri forma emateko eragile guztien ekarpenak nahi dituzte Eskoriatza Korrika Batzordeko kideek.\nEgunari forma emateko zein aurretik egingo den Korrika Kulturaleko ekintza desberdinak antolatzeko prestaketak egiten jarraitu gura dute batzordekideek bigarren bileran. Hala, besteak beste, korrika lagun, korrika laguntzailea, kilometroak eta prezioa, korrika kulturala, unitate didaktikoa, korrika txikia…en inguruan hitz egin dute, eta poliki-poliki zehazten jarraitu nahi dituzte ekintza eta hitzorduak.


Prebentzioa gomendio, HIESaren Kontrako Mundu Egunean - Arrasate - Goiena.eus\nIker Oñate 2017-12-01 20:30\nJendea HIESAri buruzko informazio orria irakurtzen. Argazkia: Imanol Soriano.\nHIESari buruz informatzen eta prebentziorako gomendioak ematen jardun dute gaur arratsaldean –egubakoitza– Arrasateko plazan. Gurutze Gorriak eta Arrasateko Sexologia Zerbitzuak dira egitasmoaren bultzatzaileak.\nHIESaren Kontrako Mundu Eguna da gaurkoa –abenduaren 1a–. Horren bueltan, gaixotasunaren prebentziorako informazioa helarazten jardun dute boluntarioek. “Finean, jakina da sendatu ezin daitekeen gaixotasunaz dihardugula. Horregatik, uste dugu garrantzitsua dela horren inguruko informazioa hedatzea”, dio Gorka Mariak, Gurutze Gorriko kideak. Hainbat bitarteko erabili dituzte informazioa hedatzeko: esku-orriak eta koaderno informatiboak, tartean.\nBesteak beste, gizartean zabalduta dauden hainbat “uste oker” kolokan jarri gura izan dituzte ekimenaren bultzatzaileek. “Esaterako, oraindik badago HIESa listuaren bidez itsatsi daitekeela uste duenik; hori ez da egia. Soilik, sexu harremanetan, odol transmisioan edo haurdunaldian itsatsi daiteke HIESa”, argitu du Mariak.\nUrteak daroatzate ekimenarekin, eta esperientziak erakutsi die jendea kontzientziatuago dagoela HIESaz. “Gaur-gaurkoz, esan dezakegu jendeak gehiago dakiela gaixotasunaz. Egiten dizkiguten galderetan nabari dugu hori”, azaldu du Mariak.


2001-02 ikasturtean hasi ginen Informazio eta Komunikaziorako Teknologia Berriei bultzada ematen gure ikastetxean. Asko izan dira ordutik hona ikastetxean garatu ditugun ekimenak ikasle eta irakasleekin.\nIkasle eta irakasleei, betiko baliabideekin batera, berriak eskaintzen dizkiegu urtero (baliabide informatiko berriak, www.tokialai.eus web gunea, PREMIA sarea, e-gelak gela digitalak, INIKA kudeaketa akademikorako programa, baliabide digital berriak, posta elektroniko propioa...) eta, horiekin batera baliabide horiek erabiltzeko formazioa ere. Ikastetxean arlo horretako alfabetizazio maila oso anitza izan denez, beti eskaini dugu hastapenerako eta sakontzeko aukera. Aurrekontuetan ere isla izan du urtero hori guztia martxan jartzeak.\nOraingoan dinamika horretan jauzi kualitatiboa emateko garaia iritsi da, Hezkuntza Sailak martxan jarri du ESKOLA 2.0 programa DBHn. Honek ekipamendu berria jasotzea ahalbidetu du,besteak beste, arbela digitala ia gela guztietan eta lehen eta bigarren mailako ikasleentzat ordenagailu eramangarri bana. Baliabide berri hauek aldaketa metodologikora eramango gaituzte eta horretarako beharrezkoa den prestakuntza jasotzen ari gara eskualdeko Berritzegunean eta ikastetxean bertan.\nBestalde Hezkuntza Sailak zehazten duen Heldutasun Teknologikoaren Ereduaren markoan oinarrizko maila lortu dugu 2011-2012ko ikasturtean. 2012-2014 ikasturteetan bide horretatik jarraituko dugu gure prozesu pedagogikoak eta administratiboak digitalizatzeko bideerakusle eraginkorra ikusten bait dugu. 2014KO ekainean erdi maila lortu ondoren, beste bi urte ditugu goi maila lortzeko eta bide horri ilusioz ekin diogu.\nArduraduna IKT BATZORDEA.


Osasuna auziko kartzela eskaerak murriztu ditu fiskalak - Nafarroa - euskalerriairratia.eus\nOsasuna auziko kartzela eskaerak murriztu ditu fiskalak\nEuskalerria Irratia 2020-02-19 14:36\nAuzia lehenego epaitu behar eta ahal zela uste du fiskalak.\nBostu urte eta hamaika hilabetera murriztu du Angel Bizkai kudeatzaile ohiaren aurkako eskaera.\nOsasuna auziko fiskalak kartzela zigorra murriztu die Osasunbideko akusatu guztiei, bidegabeko atzerapenak aringarriak direla iritzita; izan ere, adierazi duenez, auzia "gaur egun baino lehen epaitu behar eta ahal izan dute".\nAngel Bizkai kudeatzaile ohiaren kasuan, eskaera 14 urte eta 4 hilabete izatetik bost urte eta 11 hilabeteko espetxealdira jaitsi du, bidegabeko atzerapenen aringarriaz gain, agintarien aurreko aitorpenaren eta lankidetzaren aringarria ere aurreikusten baitu.\nFiskalak behin betiko ondorioetan adierazi duenez, Bizkai "bere borondatez joan zen Ligara, eta klubaren bi denboraldietan (2012-2013 eta 2013-2014) egindako diru-erauzketak kontatu eta azaldu zituen, eta aitortu zuen diru-kopuru jakin batzuk ordaindu zizkiela beste klub aurkariei kirol-emaitzak zehazteko eta jaisteko arrisku larrian zegoen klubaren iraupena bermatzeko".\nMinisterio Fiskalaren ordezkariak azaldu duenez, "aitorpen horrek aukera eman zion Ligari kereila kriminal bat jartzeko epaitegiei, eta hori Osasunak jarritako salaketari gehitu zitzaion". Instrukzio osoan akusatua agintariekin elkarlanean aritu dela azpimarratu du.


Ordoviko - Wikipedia, entziklopedia askea.\nOrdovikoak gaurko Britainia Handian bizi izan zen herri zelta izan zen, Britainiako erromatarren inbasioaren aurretik. Euren eremuak gaur egungo Gales eta Ingalaterran zeuden kokatuak, Silures eta Dezeangli herrien artean. Gnaeus Julio Agrikola gobernadoreak menderatu zituen 77 eta 78. urteen artean.\nordo-wik- izen zeltak ziurrenik mailu hitzarekin harremanen bat izango du. Irlanderaz ord, galesez gordd eta bretainieraz horzh hitzek mailu esan nahi dute.\nErromatar inbasioa nahiko ondo mantendu zuten, euren nagusia zen Caratacusen esku. 50eko hamarkadan Caratacus Siluroen buruzagi ere bilakatu zen eta Erromatarren etsai amorratua. Caer Caradoceko batailaren ostean Caratacus garaitu zuten eta Ordovikoak arazo bat izateari utzi zioten.\n70eko hamarkadan Ordovikoak Erromaren aurka matxinatu ziren eta zaldunen eskuaira bat suntsitu zuten. Agricolak erantzun zien eta Tazitoren arabera leinu osoa akatu zuen. Ez da agertzen beste aipamenik erregistro historikoan, baina ziurrenik ez zuen lortu guztiak hiltzea. Galeseko Dinorwig lekuak euren izena eramaten du.\nOrdoviziar garai geologikoa euren lurretan aurkitutako arrokengatik du izena.\nAzken aldaketa 29 azaroa 2019(e)an, 08:23(e)tan\nOrriaren azken aldaketa: 29 azaroa 2019, 08:23.


Brasil, Munduko Futbol Txapelketak herri indigenei nola eragin dien | Consumer\nBrasil, Munduko Futbol Txapelketak herri indigenei nola eragin dien\nMunduko Futbol Txapelketa jokatu duten zenbait futbol-zelaik tribu horiei kendutako lur indigenak hartzen dituzte, eta mugaraino joan behar dute\nIrudia: © Gleison Miranda/FUNAI\nBrasilgo Munduko Futbol Txapelketa ikuskizuna eta pasioa baino askoz gehiago izan da. Aukera aparta izan da Hego Amerikako herrialde honi begirada bat emateko, bere hazkunde-tasez gain.zer dagoen kirol-garaipenen eta garaipen ekonomikoen atzean. Hainbat GKEk agerian jarri dute herrialde horretan milioika pertsonak bizi duten bazterkeria, injustizia eta pobrezia egoera, eta herri indigenei, planetako pertsona ahulenei, jazarpena nabarmendu diete. Artikulu honek bere egoera azaltzen du.\nIrudia: © Gleion Miranda / FUNAI\nBrasilen alde iluna\nBrasil poza, eguzkia, hondartza, dibertsioa eta, azken asteetan, futbola ekartzen dituen herrialdea da. Irudi idiliko horren atzean, ordea, ehunka pertsonari eragiten dieten beste asko ezkutatzen dira, eta ez dira ezkutatu behar. Survivalek “Brasilen alde iluna” kanpaina jarri du martxan “herriak proiektatzen duen irudi ezagunak ez duena” kontatzeko, herri indigenek jasotzen duten tratuari dagokionez.\nTalde horiek ehunka urtetan bizi izan dira eta bizi izan dira, eta, orain, futbol-estadioak daude, azken asteotako topaketak egin dituztenak. Baina, gainera, lur gehiago kendu nahi dituzte. Bost mendetan, 10 milioi izatetik 100.000 izatera pasatu da indigenen populazioa; izan ere, minimo historikoa da, eta jaitsiera gogor horren arrazoiei buruz galdetzen du.\nGaur egun aparkalekua eta futbolaren museoa dituen etxe handi bateko 70 indigenak bota ditu Maracanako estadioa berreraikitzeak\nSurvivalek gogoratu du tribu batzuk Rio de Janeirotik 50 kilometrora bizi direla. Hiri honetako estadioak, Sao Paulo, Porto Alegre eta Curitibarekin batera, tribu ugarienek baino ahalmen handiagoa dute, baina, gainera, “lurralde-gatazka larrienetako batzuk” daude, erakundeak gogora ekartzen dituenak.\nManaus estadioa, saski indigena itxura duena, herri indigenen esklabotzari esker aberastutako eremu batean dago, ez baitzuten lortu Amazonasko ibaiadarren goiburuetaraino ihes egitea, oraindik ere han baitaude. Munduko Txapelketarako Maracanáko estadioa berreraikitzeko, XIX. mendeko etxe huts abandonatu bat hartzen zuten 17 tribuko 70 indigenetatik, aparkalekua eta futbolaren museoa daude.\nAbian den kanpainaren arabera, FIFAren web orrian ere Pedro Alvares Cabral portugaldarra nabarmentzen da Brasilen aurkitzaile gisa, nahiz eta herri indigenek herrialdea bizi zuten, lusea iritsi aurretik eta jarraitu zutenen artean. Herri indigenetan ez dago aipamenik Brasil aipatzean. Ez zaie kontuan hartzen oihanaren izaera baliabide naturalen leku gisa eta tribu indigenen bizileku gisa nabarmentzea, ezta haiek hitz egiten duten hizkuntzei erreferentzia egitean ere.\nAurreko guztiari Munduko Txapelketaren aurreko aste batzuetako indigenen aldarrikapenak gehitu zaizkio, guaraniarrek beren lurraren galera salatzen dutenean, hain zuzen ere, kirol-jardueraren babesle babesle batek erabiltzen dituen abeltzaintzako ogasunen hedapenak eta azukre-kanaberaren sailak. Protestak bat etorri ziren beste ikerlan batekin, non guaraniarrek 15-30 urteko gazteen heriotza-tasarik handiena jasotzen zuten, aipatutako zirkunstantzien ondorioz.\nBrasilgo indigenen indigenak\nAurreko egoera, hein handi batean, herri indigenen isolamenduaren ondorio da. “Brasilen bizi dira isolatuta dauden eta planetako beste edozein lekutan bizi diren herri indigenak”, ohartarazi du Survivalek, “herrialdeko pertsonarik ahulenak” direla esan du. Izan ere, gaixotasun arrunten aurrean immunitatea dute, gripea eta elgorria, esaterako.\nHori dela eta, arriskuan jarri gabeko indigenak arriskuan jarri dira. Izan ere, Amazonasko oihanean, Perurekin muga-mugan, bidaia egin dute, eta, ondorioz, Amazoniako oihanean barrena joan dira, eta, hala, ez dute arriskuan jarri.\nSurvivalek “gure garaiko krisi humanitario handienetakoa” gisa deskribatzen du gertaera hori; izan ere, gaixotasunagatiko kutsadurak ez ezik, talde desberdinen arteko indarkeriazko liskarrak ere izan daitezke. Egoera kezkagarria da. Brasilgo Gobernuko Gai Indigenen Sailak (FUNAI) ohartarazi du “zerbait larria gertatu behar dela” indigenen talde garrantzitsu bat lekuz aldatu dadin. “Legez kontrako zura” izan liteke, eta haren lurraldea inbaditu eta suntsitu egiten dute”, azaldu du Survivalek.\nHerri indigenek hartzen dituzten lurrak babesten ez badira, ez dute nora joan behar, baina, batez ere, non bizi. Survivalen kanpainak Peruko eta Brasilgo gobernuei eskatu die babestu gabeko tribuetatik lurra babesteko. Eskaera horrekin gutuna idaztera ere animatzen dira herritarrak. Horretarako, gutun-eredu bat proposatzen da, eta postaz nola bidali azaltzen da.\nBrasil elkartasuna indígenas-eu ONG-eu


Zakurraren aspertzearen aurkako bost ideia genial | Consumer\nZakurraren aspertzearen aurkako bost ideia genial\nHarburu aspergarriek jokabide-arazoak sortzen dituzte, hala nola, zaunka handia edo altzariak morderra, jabearen arreta erakarri eta tristura desagerrarazteko.\nTxakur aspergarriak ez dira txakur zoriontsuak. Egunez eta gauez egiten den kantxa batek ordu luzeak ematen ditu bakarrik, eta ez du jostailurik, janari berririk, txantxarik eta ibilaldi dibertigarririk. Animorik eta tristerik gabeko animalia da. Horrelako egoeretan, ohikoa da jokabide-arazoak garatzea, hala nola gehiegi zauntzea, altzariak baretzea eta zaborra hondatzea, bere nagusiaren arreta erakartzeko. Horregatik, funtsezkoa da txakurraren asperdurari aurre egitea, artikulu honetan azaltzen diren ideia bikainekin: jostailuak ondo aukeratzen ikastea eta elikagai berriak edo sari zaporetsuak eskaintzea, paseoak bikoiztu eta bere ordua askoz ere dibertigarriagoa izatea.\nTxakurra aspertu egiten da?\nZientzialarien ustez, aspertze dosi batzuk pertsonentzat onak dira, sormena suspertzen baitute, inori ez baitzaio denbora osoa aspertzea gustatzen. Eta, horretan, txakurrak ez dira salbuespena. Estimulurik gabeko harburuek portaera-arazoak sor ditzakete, hala nola etxeko altzariak apurtzea edo zaborra zakar uztea, gizakien arreta erakartzea lortzeko gozamen hutsagatik.\nEgun osoan lo egiten duen edo ordu gehiegi pasatzen dituen txakur aspergarri batek ez du behar bezala garatzeko motibaziorik. Horrek azaltzen du zergatik ez den arraroa aspergarri batek erakustea bere entretenimendu falta portaera-arazoak, etxean hondamena edo desobedientzia bezalako zaunka gisa.\nMaskotak bere nagusiari arazo bat duela jakinarazteko modua besterik ez dira jokabide horiek. Hala ere, arazoak are larriagoak ekar ditzake. Hala, arreta jasotzen ez duen txakur batek eta behar dituen gogo-zainketek osasun-arazoak ere sor ditzakete, hala nola, etxean bakarrik geratzen denean banantzeagatiko antsietatea eta zakur-depresioaren forma batzuk.\nBaina txakurraren asperdura saihestea posible da. Ondoren, bost ideia genial emango ditugu.\n1. Ongi aukeratu jostailuak\n“Jostailuak ez dira luxu bat harburuentzat, premia bat baizik”, azaltzen dute Krudelkeriaren aurkako Elkarteko albaitariek. Izan ere, txakurra etxean bakarrik geratzen denean, aspergarritasunari aurre egiten laguntzen dute jostailuek. Baina, gainera, jostailuek ongizatea ematen diote, eta horrek jokabide problematikoak eta osasungarriak ez direnak garatzea eragozten du.\nHainbat jostailu edukitzea oso baliagarria izan daiteke bere buruarekin amaitzeko. Badira zenbait harburu jostailu bigunak nahiago dituztenak, txakurrentzako pilotek gustukoen duten beste batzuk eta zarata egiten duten panpinekin zoratzen direnak. Kontuan izan behar da zer nahiago duten jostailu egokienak aukeratzeko.\n2. Janari berezia prestatzea\nNork ez du jateko plater goxorik, eta maitasun handiz prestatutako etxeko errezeta zainduak? Ba, berriro ere, zakurrak ez dira gutxiago. Janari-hondarretan oinarritutako dieta ez da osasungarria haientzat, baina horrek ez du esan nahi oilasko pixka batekin (hezurrik eta giharrik gabe), etxeko otordu aberatsekin eta elikagai hezeen latekin sartzerik ez dagoenik.\nGainera, txakurren eta katuen buru-estimulaziorik ezak dieta desegokiak adina arazo eragin ditzake. Horregatik, elikadura-nahasteak, hala nola koprofagia, elikadura konpultsiboa eta, are gehiago, gizentasuna, aspertzearekin eta pizgarri psikologikoen faltarekin lotuta daude”, adierazi du Animalien Ospitalizazioen Amerikako Elkarteko Tony Bufffington albaitariak.\nLan honetan etxeko galletak egiten lagun dezake, eta kong jostailua bete, txakurren mokadu gozo eta zaporetsuenekin.\n3. Jostailu zaporetsuz hornitzea\nJostailu interaktiboak modan daude txakurraren janaria bizkortzeko. Gainera, adimena estimulatzeko modu dibertigarri eta osasungarri bat dira.\nBolatxoz gainezka dauden janari-ontziak ahaztea eta jateagatik pixka bat lan egitea da kontua. Hodietan pentsu ezkutuen bolatxoak, animaliak bere hanken laguntzarekin atera behar dituenak, eta puzzle zakar forma duten jantokiak, ohiko ontziak ordezten ditu. Horrela, maskotaren adimena lantzen da eta dibertitzen da!\n4. Usain dibertigarriak ematea\nZakurrentzako sudurra oso garrantzitsua da. Hala ere, aire zabaleko ibilbideez gozatzeko arrazoietako bat bere usaimenean ezkutatzen da: usainak gogamenak tiro egiten du.\nPasealekuez gain, usain berriak dituzten janariekin zakurraren asperdura prebeni daiteke. Gainera, txakurraren adimena estimulatzen duten usaimen jokoen zerrendan, asperdura uxatzen duten zenbait topa daitezke. Ideia batzuk? Arrastatzeko pista bat sortu, eta oso usaintsua den ezkutaleku baten bila ibili!\n5. Trikimailu berriak erakustea\nTxakurrak animalia adimendunak dira, eta erabilgarriak sentitu eta gauza berriak ikasi behar dituzte. Trikimailuak, esertzen ikastea, uhaletik ez tiratzea edo deika ari denean hara joateko entrenatzea bezala, txakurrak hezteko tresna baliotsuak izan daitezke, eta oso dibertigarriak txakurrarentzat!\nJarraitu Twitter-en Eva San Martín artikuluaren egileari.\njuegos para perros-eu jugar con perros-eu perros aburridos-eu perros-eu problemas de conducta en perros-eu txakurra suspertu


topic_facet:"Elektrizitatea eta Elektronika (Lanbide Arloa)" topic_facet:"Sistema elektrikoak, pneumatikoak eta hidraulikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila"\nProposatutako gaia: Elektrizitatea eta Elektronika (Lanbide Arloa) Proposatutako gaia: Sistema elektrikoak, pneumatikoak eta hidraulikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila\nElektrizitatea eta Elektronika (Lanbide Arloa) 2 Elektrizitatea eta automatismo elektrikoak (Modulua) 2 Instalazioa eta mantenimendua (Lanbide Arloa) 2 Lanbide Heziketa Mantentze-lan elektromekanikoa (Heziketa Zikloa). Erdi maila Sistema elektrikoak, pneumatikoak eta hidraulikoak (Modulua) Gehiago ... 1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Linea automatizatuen muntaia- eta mantentze-lanak (Modulua) 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Udalbatzarrak EUSKARALDIArekin bat egitea eta sustatzaile izatea erabaki zuen ekaineko bilkuran - Orioko Udala\nUdalbatzarrak EUSKARALDIArekin bat egitea eta sustatzaile izatea erabaki zuen ekaineko bilkuran\nAho batez hartu zuen erabakia udalbatzarrak, alderdi politiko guztien aldeko botoarekin. Beraz, zinegotzi guztiak agertu dira prest EUSKARALDIA bultzatzeko eta, era batera edo bestera, ekimenean parte hartzeko.\nUdalak onartutako adierazpenaren proposamena Gipuzkoako Foru Aldunditik etorri da eta Gipuzkoako herri gehienetan onartuko da. Urola Kostako Udal Elkarteak ere ekainean onartu zuen adierazpena.\nHau da, hitzez hitz, Udalak onartutako adierazpenaren testua:\nEUSKARALDIA UDAL BARRUAN SUSTATZEKO ERAKUNDE-ADIERAZPENA\nGipuzkoan bi hizkuntza ditugu ofizialak: euskara eta gaztelania. Begi bistakoa da, ordea, bi hizkuntzok ez daudela oreka egoera batean, ez esparru publikoan ez eta gizartean ere: gaztelania da nagusi. Uste dugu orain arteko ahaleginarekin bakarrik ez direla bi hizkuntzak parekatuko, indar gehiago jarri behar dugula hizkuntza berdintasuna bultzatzeko; euskara lehenetsi behar dugula, alegia. Izan ere, gizarte-, genero- eta hizkuntza-berdintasuna lortzea da Gipuzkoako Foru Aldundiaren eta Gipuzkoako udalen erronketako bat, eta, horrenbestez, horretara bideratutako urratsak egitea behar beharrezkoa da.\nIldo horretatik, guztion elkarlanari esker, euskararen normalizazio-prozesuak azken hamarkadetan egin duen ibilbidea oparoa izan da eta emaitza begi bistakoa; egindako bidea ez da makala, baina, prozesu guztietan bezala, baditu pozik egoteko eta kezkatzeko arrazoiak.\n2016. urtean egindako VI. Inkesta soziolinguistikoaren arabera, ezagutza datuek nabarmen egin dute gora azken hamarraldietan, baina erabilerak ez du neurri berean gora egin; izan ere, Gipuzkoan bizi den 2 urte edo gehiagoko biztanleriaren % 57,4 euskalduna da eta biztanleen % 73,3k euskara ulertzen du. Erabilera-datuek, aldiz, diote Gipuzkoan 16 urtetik gorakoen % 39,5ek hitz egiten duela euskaraz.\nOrion, biztanleriaren % 76,68 euskalduna da eta % 85,85ak euskara ulertzen du. Erabilera, aldiz, % 63koa da.\nDatuek adierazten digute euskararen normalizazio-prozesua inflexio puntuan dagoela, alegia, fase baten amaieran eta beste berri baten atarian gaudela. Fase berri horretan, argia erabileran jarri beharra agerikoa da, beraz.\nEta horretarako, euskararen ulermenari ez diogu behar besteko baliorik eman; izan ere, erabileraren korapiloa askatzeko gako nagusi bat ulermenean dago. Alegia, euskararen ulermena balioan jarriz gero, eta ulermena erabat zabalduz gero, euskararentzat eta gipuzkoarrontzat erabilerarako eremu zabal eta emankorra zabalduko dugu. Izan ere, Gipuzkoako udalerri gehien-gehienetan ulermena %80tik gorakoa da, eta gainerakoetan biztanleen % 60tik gora ulertzen du euskara.\nTestuinguru horretan, Eusko Jaurlaritzako Hizkuntza Politikarako Sailburuordetzak eta Topaguneak beste hainbat eta hainbat eragilerekin elkarlanean, abian jarri dugu Euskaraldia ekimena, baita gure udalerrian ere, eta ekimen hori garatzeko batzordea osatu.\nEkimen horretan 11 egunetan hizkuntza-praktika berri bat gauzatzera gonbidatuko ditugu herritarrak. Ariketa horren subjektuak 16 urtetik gorako helduak izango gara eta 11 egunez helduen hizkuntza-ohiturak aldatzeko ariketa kolektibo bat egitea da proposamena, ulermena balioan jarrita.\nBi subjektu mota bereizi dira: ahobiziak eta belarriprestak.\nEkimenaren helburua da, besteak beste, ariketa praktiko horren bidez ikusaraztea eta biziaraztea hizkuntza-ohiturak alda ditzakegula, eta, ahal dela, 11 egun horiek pasa ostean, hizkuntza-praktika berri horiei eustea.\nEAEko euskararen erabilera normalizatzeko V. Plangintzaldiak honako datu hauek jasotzen ditu, amaierako ebaluazio-txostenean:\nGipuzkoako ordezkari politikoen % 90,4 gai da euskara ulertzeko eta % 86,8 euskaraz hitz egiteko.\nGipuzkoako langile publikoen % 86,8k ongi edo oso ongi hitz egiten du euskaraz.\nAipatutako datuak eta Gipuzkoako egoera soziolinguistikoa aintzat hartuta, erabileran eragiteko baldintza egokiak ditugu Gipuzkoan. Euskaraldia, berriz, aukera egokia dugu Gipuzkoako erakunde publikoek, eta, beraz, arduradun politikoek dagokigun erantzukizuna geure gain hartzeko eta eredugarritasunez jokatzeko, erabileran urrats berriak egite aldera.\nOrioko Udalak honakoa adierazi nahi du:\nOrioko Udalbatzak bat egiten du Euskaraldiarekin eta ekimenaren sustatzaile izango da. Horrenbestez, erantzukizunez eta eredugarritasunez jokatzeko konpromisoa hartzen du.\nOrioko Udalak neurriak hartuko ditu hizkuntza-praktika horiek posible izan daitezen eta praktika horiei etorkizunean eutsi ahal izateko.\nOrioko Udalak, udal barruan ez ezik udalerrian ere, ekimenaren sustatzaile gisa, herritarrak gonbidatuko ditu Euskaraldiko ekimenean parte har dezaten eta izena emateko bideak erraztuko ditu.\nOrioko Udalak, bat egiten du ekimena Gipuzkoan elkarrekin, elkarlanean eta batera garatzearekin, lurralde mailako politika bateratu bati begira, ahalik eta udal gehienetan, mankomunitateetan, Gipuzkoako Foru Aldundian eta Gipuzkoako Batzar Nagusietan.


Horma kurbatuak aretoko dekorazioan | Consumer\nHorma kurbatuak aretoko dekorazioan\nHorma kurbatuak, hasiera batean arazoa ziruditenak, dekorazioan eta aretoko estiloan berritzeko aukera gisa ikus daitezke.\nHorma kurbatuak etxe edo eraikin baten jatorrizko diseinu arkitektonikoaren araberakoak izan daitezke, edo berritze bati ekiteko eska daitezke. Bi kasuetan, aretoari nortasuna emateko aukera asko eskaintzen dituzte. Artikulu honetan, horma kurbatuen eta altzari zuzenen arteko erlazioa, horma ahur eta ganbilen aurreko alternatibak eta mahai, alfonbra, ispilu eta bestelako objektuetan lerro kurbatuak agertzen dira.\nHorma kurbatuak, altzari zuzenak\nHorma kurbatu bat izateak, gainerako hormen lerro zuzenekin eta aretoko dekorazio orokorrarekin alderatuz, dekorazio-aukera ugari ematen ditu, eta monotonia eta forma bistakoenak hausteko aukera ematen duen estilo modernoa. Horregatik, nahiz eta hasieran arazo eta gauza negatibo gisa agertzen den, aukera ona izan daiteke espazio horren dekorazioan estilo desberdina eta pertsonalagoa emateko.\nAltzari zuzenak horma kurbatuei itsatsita ez gelditzea lortu behar da, dekorazioa afektatzen duen baorik egon ez dadin.\nBaliteke horma kurbatu bat ezinbesteko behar edo kausa baten ondorioa izatea (adibidez, kurba eraikinaren izkinarena izatea, arkitektoak modu originalean diseinatua), baina erreforma baten emaitza izatea, egonaldiari estiloa eta bereizketa emateko helburu bakarrarekin. Lehenengo kasuan, erreformaren bidez aldatzen ez bada, inguruabarretara egokitu beharko da; bigarrenean, berriz, emaitza oso onak izan ditzakeen erabaki pertsonala da.\nOro har, saihestu egin behar da altzari zuzenak pareta kurbatuei itsatsita egotea. Horrelako altzari bat jartzen bada, haren eta paretaren artean bao bat geldituko da, eta horrek apaindurarako eta gelaren itxura orokorrerako soilik izan ditzake emaitza negatiboak. Kasu bakoitzaren arabera, sofak, besaulkiak, mahaiak edo beste edozein altzari pareta zuzenen ondoan jartzeko modua bilatu beharko da.\nHorma ahurrak eta ganbilak\nHorma kurbatu batek bi espazio mota sortzen ditu: bata ahurra eta bestea ganbila. Alde ahurra bada egongelarantz geratzen dena, horrek “hutsune” bat sortzen du, horman bertan zintzilik dauden apaingarriek edo altzari txikiren batek (mahai batek, esaterako) har dezaketena.\nPareta kurbatua gainerakoaren kolore desberdinez pintatzea erabaki egokia da, are nabarmenagoa izan dadin.\nKontuan hartu behar da bai apaingarriak bai altzariak hormaren formara egokitu behar direla. Lerro zuzenekoak badira (koadro edo apal baten gisakoak), oso txikiak ez badira behintzat, ez dira ondo geldituko. Lerro kurbatuak dituzten altzariak, ordea, egokiak dira (adibidez, mahai-ingurua edo liburuetarako, diskoetarako, filmetarako eta abarretarako apalategia). bihurdurak eta kurbadurak barne hartzen dituena) edo apaingarri txikiak, hala nola artisautzak (“atrapasueños” motakoak) edo argazkiak.\nEgongelari ematen dion aldea ganbila bada, hasieran behintzat apaintzea baino zailagoa den irtengune moduko bat sortzen da. Halakoetan, komeni da minimalista izatea: pareta bera jartzea. Askoz gehiago, horma horri aretoko gainerakoaren kolore desberdina emateko erabaki egokia hartu bada. Nolanahi ere, zintzilikario txikiak ere erabil daitezke, edo telefonoa edo beste objekturen bat duen mahai txiki bat.\nMahaiak, alfonbrak, ispiluak eta bestelako lerro kurbatuak aretoan\nNola nabarmendu daitezke kurbak aretoan eta modernitate-ukitu bat irudika dezakete hainbeste lerro zuzenen artean? Kasu bat mahaia da. Diseinu berri-berriak dituzten mahainguruak daude, hainbat kolore, tamaina eta zabalgarritakoak. Zabalgarriak, oro har, luzeak izaten dira, atletismoko pista itxurakoak, baina badira diseinu modernoak, forma zirkularrari eutsiz zabaltzeko.\nBeste aukera bat alfonbrak dira, biribilak izan daitezkeenak edo diseinu desberdineko lerro kurbatuak izan ditzaketenak, hala nola "uhinak", arkua, zirkuluerdia eta abar. Alfonbra horiek material sintetiko gardenezko lurrarentzako estalgarriak ere izan daitezke hainbat formatutan merkaturatzen dira, baina irudi erregularren bidez ere eros daitezke, eta, ondoren, moztu, nahi den forma emateko.\nEta gero, noski, koadroak, ispiluak eta beste zintzilikario batzuk daude horma zuzenetarako. Koadroek eta ispiluek ez dute beti angeluzuzenak izan behar: obalatuak, zirkuluerdikoak, medialuna formakoak… eta abar luze bat izan daitezke. Diseinatzaileak eta bere aretoa (edo etxeko beste edozein gela) apaindu nahi duenak aukeratuko dute hori, eta ahalik eta konbinazio onenak bilatuko dituzte, lerro zuzenen eta kurben konjuntziotik emaitzarik onenak ateratzeko.\nalfonbrak areto ispiluak kurbak mesas-eu paredes-eu


Urdaibai Biosfera Erreserba » Arkitektura » Arkitektura Zibila» Egoitza-arkitektura landua » Jauregi eraikuntza » Arkitektura zibil Barrokoa\nXVII. mendearen amaieratik aurrera errekuperazio ekonomikoaren eta hazkunde demografikoaren adierazle batzuk ageri dira Bizkaian. Arkitektura erlijiosoan ez bezala, apenas ordezkatuta badago ere, ekimen pribatua euren etxe handi zaharrak berreraikitzen eta zaharberritzen hasteko prest daude, eta, astiro-astiro, XVIII. mendearen amaieran oso panorama polita agertu zen, agian ez Jaurerriko beste zenbait euskualdetan bezain beste. Eraikin berriak, betetzen dituzten funtzioaren, kokapenaren edo komitenteen erosteko ahalmenaren arabera oinarrizko hiru tipologia-multzotan bana daitezke: jauregi aristokratikoak, hiriko etxe tzarrak eta landa-jauregiak.\nA.- Estilo barrokoaren berezko ezaugarriak hobe garatuta dituen hiriguneko edo ia hiriguneko jauregien artean Montefuertekoa (Gernika-Lumo) da. Penintsularen Iparralde osotik XVIII. mendean oso hedatutako eredua erakusten du. Eraikina oso kalitate onean dago eginda, material nahiko nobleekin eta antolaketa-diseinu dotorearekin. Oinplano lau angeluar salbuetsian behe-solairua eta beste bi solairu erakusten ditu. Oinplanoa pilastren artean dago eta altuera desberdinak bereizteko plaka leun inpostadunak ditu, eta sarrera molduratua da.\nAskoz pobreagoak dira Mertzedeko Komentua edo Jauregia (Ibarruri auzoa, Muxika) eta Albizko Jauregia (Albiz, Mendata). Lehenengoa, elizaren orubea izan zenaren aurrean dago eta, antza denez, Ajangiztik jaitsi ziren lekaimeen egoitza izan zen. XVII. mendearen hasierako harlanduzko fatxada du eraikinak. Bigarrenaren garrantzia sarrera-atari txikira sartzeko daukan arku karpanal izugarri handian datza.\nMontefuerteko edo Alegriako jauregia,\nGernika-Lumon. Lorategiz inguratuta luxuz\neraiki da, baina ez dago oso apainduta,\nXVIII. mendearen erdialdera bertako\nbezeriak agintzen duenez.\nAllende Salazartarren jauregia (Gernika-Lumo) oroitzapenaren munduan geratu zen, 1937ko bonbardaketan kaltetuta suertatu eta gero. Jauregiak galeria polita zuen, Durangaldeko jauregietako bezalakoa, eta gainera margoak. Gertaera tamalgarri horretan galdutako bakarra ez zen izan, foru-hirian komitente aristokraten eskasiarik inoiz ez zelako egon.\nB.- Garaiko diseinuan oinarrituta burges batzuk euren aukera ekonomiko ertainen arabera eraiki zituzten hiriko etxeen artean, Doniene kaleko 13 (Bermeo), oso adibide ona dugu. Sarbideak, pinakuluen arteko hegats-frontoia adierazten duten moldura dotoreak ditu eta erdialdean kartel erlijiosoa du. Beste zenbait kasutan, apainketa apalagoa da, eta bere sarreretako ateburuetan adierazitako datetan oinarrituta bakarrik esan dezakegu estilo honetakoak direla. Horrela gertatzen da Eako Elexaldeko 3 zenbakidunarekin, nahiz eta udalerri honetan beste kasu batzuk gehiago egon badauden, Urtubia (1774), Abaitua eta batez ere Etxe Aundi esaterako. Guztiak XVIII. mendeko amaierako etxe tzarrak dira.\nC.- Nekazaritza-munduan baserritar aberatsenek eraiki edo eraberritzen dituzten jauregiak. Jauregiotan, estilo barrokoaren elementu landu ugari ikus daitezke. Emaitza, tamaina handiko eraikinak izango dira. Nekazaritza eta abeltzaintzarako erabilpena duten arren, landa-jauregia eta baserri-etxearen arteko hibridoa izango da. Eredu batetik edo bestetik gertuago egongo da jabearen hurbiltasun estetikoaren eta baliabide ekonomikoaren arabera.\nJar daitezkeen adibide ugarien artean Aristieta (Ajangiz), Ormaza (Ibarruri, Muxika), Etxezarreta (Zugastieta, Muxika) eta Zorrotza Nagusi (Morga) daude. Azken hau bertan behera utzita dago eta berezitasun ukitua badu hormaz inguratuta dagoelako eta antuzanorako bidea puntu erdiko sarreratik egiten delako, mendiko etxe tzarraren sistema apur bat gogoratuz. Etxezarretakoak ondoko ezaugarriak ditu: arkupe zabala, tamaina handia, Ekialdera orientatuta, materialetan oso aberatsa, balkoiak, noblezia-harmarria...; azken finean, lehenago aipatu denez, produktu hibridoak, apalak, apainketa gutxikoak, eskualdean behin eta berriro ikusiko dugun ezaugarriarekin bat eginez. Atal honen baitan sar genezake Orube (Arrieta). Beranduagoko herri-eraikinek estaltzen dute gaur egun, baina oraindik erakusten du bere fatxadan ikus zitezkeen ertzeetako harmarri handi horietako bat.\nZorrotzako orubea, Morgan. 1700\nurtearen inguruan egindako etxearen\neraberritzeak kontuan hartu zuen landa-etxeen\nMunitibar-Arbatzegi-Gerrikaitzen Jauregia dugu, erdiaroko dorretxea biltzen zuena, eta Zubialdea Etxea. Halere, lehenengotik bakarrik geratzen dira San Bixente elizako atarian biraprobetxatu diren zutabeak eta gertu dagoen iturri baten ondoko zenbait apaindura-elementu.


Cañete Valenciano debatea | Oso zaila da emakume batekin eztabaidatzea\nCañetek dio 'oso zaila' dela emakume batekin eztabaidatzea\nPPren hautagaiaren arabera, gizonak "nagusitasun intelektuala" erakusten badu, irudi "matxista" eman dezake. Valencianok galdetu dio emakumeak debatetik kanpo utzi behar ote diren.\nCañetek ez zuen bere indar guztia erakutsi 'matxista ez izateagatik'\nMiguel Arias Cañete Europako hauteskundeetarako PPren hautagaiak esan du "oso zaila" dela emakume baten kontrako debate politiko batean parte hartzea, gizonak "nagusitasun intelektuala" erakusten badu, irudi "matxista" eman dezakeelako "babesik gabeko emakume baten aurrean".\nAntena 3n egindako elkarrizketa batean azaldu duenez, badaki Elena Valenciano PSOEren hautagaia ez dela babesik gabeko emakume bat, baizik eta "politikari profesionala", baina jendeak babesik gabeko emakumearen irudia duela uste du. "Rubalcaba jaunarekin eztabaidatzen badut astakeria guztiak esan ditzakegu, baina emakume batekin beste modu batean ulertzen da", gaineratu du politikari espainiarrak.\nEmakumerik ez debatean?\nElena Valenciano PSOEren hautagaiak, bere aldetik, Cañeteri erantzun dio ea emakumeak debatetik kanpo utzi behar ote diren.\n"Zer egingo dugu? Emakumeak debatetik kanpo?", adierazi du Valencianok Twitter bidez, Cañetek esandakoa gogorarazi aurretik: "Emakume batekin eztabaidatzea zaila da, inguratzen baduzu matxista izatea leporatzen dizute".\nEmakumeen elkarteek "matxista"tzat eta "berdintasunarekiko errespetu gutxiko"tzat jo ditu PPren hautagaiaren adierazpenak.\nMarisa Soleto Emakumeen Fundazioko zuzendariak "oso desegokitzat eta berdintasunarekiko errespetu gutxiko"tzat jo ditu adierazpenak. Soletoren arabera, Cañetek "badirudi etsipenez oroitzen duela politika soilik gizonezkoen kontua zen garaia eta ez dela eroso sentitzen emakumeen berdintasunezko partehartzearekin".\nSoletok azaldu duenez, "espazio publikoetan emakumea tokiz kanpo uzteko iritziak zabaltzean oinarritzen dira adierazpen matxistak" eta "zaila da adibide hobea aurkitzea", Cañeteren adierazpenei erreferentzia eginez.\nYolanda Besteiro Emakume Aurrerakoien Federazioko presidenteak, bestalde, gogor salatu du Cañetek esandakoa, "emakumeak gizonezkoarekin eztabaidatzeko gai ez direla" esan duelako.\nSaenz de Santamariak berdintasunagatiko borroka nabarmendu du\nSaenz de Santamaria Gobernuko presidenteordeak Gobernuak gizonezkoen eta emakumezkoen arteko berdintasunaren alde egindako borroka nabarmendu du, eta ez du adierazpenik egin Miguel Arias Cañeteko PPko zerrendaburuak esandako hitzei buruz, Elena Valenciano sozialistarekin izandako eztabaidan.\nPresidenteordeak zuhurtzia eskatu du, eta berari ez dagokiola Ministroen Kontseiluko mahaitik deklarazio politikoei buruzko iritziz ematea adierazi du. Halere, argi utzi du "Gobernu honek beti berdintasunaren alde egin duela, eta hala egiten jarraituko duela", lanpostuen adiskidetzetik, besteak beste.


Ekimen ugari gaur Santixabeletan | El Diario Vasco\nCosta UrolaEkimen ugari gaur Santixabeletan\nEkimen ugari gaur Santixabeletan\nNahiz eta eguraldiak ez zuen asko lagundu haurrek ederki pasa zuten prestatutako jokoekin. / J.A.\nMusikak pisu handia du gaurko egitarauan, Arraiketai txaranga, The Icer Company, Skasti eta Tremenda Jauria taldearen kumbiaton estiloaren\nJOSE ARANBERRI USURBIL. Sábado, 1 julio 2017, 11:31\nHaurren egunak hartu zuen atzo Santixabel jaien lekukoa. Iragarri bezala eguraldiak ez zuen askorik lagundu, baina herriko haurrek ondo pasatzeko aukera paregabea izan zuten.\nGoizeko 10:00etan zuten hitzordua frontoian. Frontoian duela urte batzuk umeen egunerako sortutako abestia dantzatzekoak ziren bertan, baina euriaren ondorioz puzgarriak zeuden bertan. Honela bada, Mikel Laboa plazan, txosnagunean, eman zioten hasiera beraien egunari zapiak gora eta behera astinduaz.\nHortik aurrera, adin tarte desberdinetako haurrek eta gaztetxoek euren ekintzak izan zituzten. Txikienentzat puzgarriak zeuden frontoian eta LH1etik LH4ra bitarteko haurrak kaxkoan zehar ibili ziren ginkana erraldoian. Gaztetxoak, berriz, bitan banatu ziren: batzuk ikastola aurreko zelaian ibili ziren joko desberdinetan eta besteak, berriz, Agerialden.\nBuruhandien aurretik korrika ere ibiltzeko aukera izan zuten atzoko ateri momentuetako batean eta ondoren, norberak eramandakoarekin bazkaria egin zuten frontoian. Jarraian, Olatz Kortarekin dantzan aritu ziren.\nGaur ere aukera zabala izango da. Goizan haurrentzako BTT bizikleta irteera, Santixabel bolo txapelketa, preso eta iheslarien eskubideen aldeko kantujira Kuxkuxtu txarangak lagunduta, Usurbilgo triku taldekoen trikitilari kalejira eta zikiro jana.\nArratsaldean, berriz, Arraiketai txaranga, auzo desberdinen arteko desapiyua, herri kirolak, Elizagoien ahizpekin erromeria, danborrada... aukera zabala. Gauean, berriz, kontzertua iragarrita dago. The Icer Company eta Skasti izango dira oholtza gainean frontoian eta ondoren Tremenda Jauria txosnagunean.\nLa Euskal Jaia de hoy, colofón de las fiestas Uren banaketaren lanak amaitu dira